text:
FIV Fertilisashon in Vitro
Ta un téknika di reprodukshon asistí den la kual ta realisá union di webunan ku simianan den laboratorio (afó di kurpa humano). Den kondishonnan hopi strikto, e webunan di hende muhé ta ekstraé i hibé den laboratorio pa tuma kontakto direkto ku simianan di pareha i ser fekundá.
Despues di 2 pa 3 dia e webunan fekundá (èmbrionan di 4 òf 8 sèl) ta introdusí direktamente den matris di hende muhé pa implantanan i nan por sigui su desaroyo durante 9 luna.
Pa kende ta útil FIV?
Ki probabilidat di embaraso ta ofresé FIV?
Tratamentu di FIV ta rekomendabel ora:
- Eileidernan tei opstruí
- Ta presentá faktor maskulino severo
- Ta Eksistí endometriosis severo
- Otro tratamentunan a faya
- Parehanan ku faktor maskulino severo por lo general ta rekerí di FIV ku Inyekshon Intracitoplasmátiko di simianan [ICSI]
Probabilidat di optené un embaraso ku un siklo di FIV ta mayor di 45% bou hende muhé menor di 35 aña, esaki por baria segun faktornan manera edat di hende muhé, durashon di infertilidat, i kousa di infertilidat. Total akumulá di tasa di embaraso despues di tres siklonan di tratamentu por ta di 70 pa 80%. Bou hende muhé, edat por ta e faktor ku mas ta influí pasobra number i kalidat di webunan den ovarionan ta rebahá drástikamente for di 35 aña di edat.


c: text/html

text:
Refineria Isla tabatin kandela den un di su plantanan
Willemstad – Djadumingu 21 di mei pa 05:47 mainta, operadornan di e plant di Crude Distiller 3 (CD-3) a bati alarma di kandela pa un pòmp na un di e kolumnanan di destilashon. CD-3 ta un di e prome plantanan den e kandena di refinashon di Refineria Isla ku ta produsí entre otro gasolin. Na luna di aprel e planta di CD-3 a kaba di sali for di un mantenshon planifiká grandi. Investigashon preliminar a konkluí ku probablemente e kandela a kuminsa na un pòmp na un di e kolumnanan den e planta. A instalá un tim di investigashon ku lo bai profundisá den kousa di e insidente i tambe determiná e ekstenshon di e daño ku e instalashon a sufri.
Loke Refineria Isla por raporta konkretamente na e momento aki ta:
1. A bati alarma pa 05:47 mainta. E kandela a keda kompletamente pagá pa 09:20.
2. No tabatin ningun persona leshoná.
3. Refineria a notifika tur instanshanan di Gobiernu konserní.
4. Refineria Isla tambe a reuní mesora ku Gobiernu su tim di kalamidat i a informá nan riba e insidente.
5. Loke a kima ta gasolin i otro zeta ku ta sobra na final di e proseso di destilashon. E emishon no a enserá daño pa habitantenan den bisendario.
6. Refineria Isla tin seguro ku ta kubri daño kousa pa kandela na su instalashonnan.
7. Tin sufisiente, gas, gasolin, kerosin i diesel pa abastese merkado lokal.
Refineria Isla ta gradisí su kuerpo di bombero, kuerpo di bombero di Kòrsou i tur su trahadonan ku a yuda den pagamentu di e kandela rapidamente. Na momemtu ku tin informashon adishonal Refineria Isla lo sigui informá komunidat.

robotstxt: allowed

filter: keep


text:
A twenty mile walk
Cu mucho gusto nos ta invita un y tur pa un Encuentro Informativo
Diaranson awor dia 27 di november pa 6or na biblioteca
Programa: A twenty mile walk
Fundacion Herencia Cultural Inmaterial ta presenta 3 documentario cortico cu ta
duna un bista riba custumber, tradicion y expresionnan cultural. Cada documentario
tin un duracion di 10 minuut.
Ta trata di un documentario di Dande titula ‘Dande, House to House, Festival to
Festival’encuanto e nificacion y origin di Dande y con e ta biba bou miembronan di
e comunidad Arubano. Otro documentario ta trata Remedi tera y Curandero
y tin e titulo ‘Backyard Medicine : in search of Aruban Healers’. E di tres documentario ta
duna un impresion di Ritual y custumber di entiero y yama ‘In Living Memory:
Funeral Customs in Aruba’. E serie completo ta carga e titulo ‘A twenty mile walk’.
Sr. James Oduber (Secretario General di UNESCO Aruba) ta duna un introduccion cortico di e metanan di Fundacion Herencia Cultural Inmaterial.


text:
Mas y mas cerca nos ta yega di e fecha 22 di september, ta mas y mas pueblo ta mustra cu nan ta cla pa un gran cambio. Diadomingo na Centro di POR Pavia, tabatin accion di pegamento di sticker unda cu tabatin rij di auto henter dia pa pega ‘see through sticker’ na nan windshield di auto. E actividad a tuma luga den un ambiente hopi ameno y familiar.
Lider di POR Otmar Oduber ta gradici comunidad pa a asisti na Pavia pa demostra nan sosten na dje y POR. Ta realisa si cu e no ta facil pa tur hende demostra nan color y/of preferencia politico, teniendo na cuenta e diferente actonan di intimidacion cu ta tumando luga.
Partido POR y su miembronan ta respeta opinion y desicion di cada ciudadano.
Candidatonan di POR tambe a bishita e actividad y a disfruta di dushi cuminda, prome cu nan a sali den grupo rond Aruba pa continua cu cumpli cu e peticionnan pa ricibi bishita di POR na nan cas. Diasabra tambe team di POR tabata tur rond di Aruba repartiendo corant cu inforancion di e plan di gobernacion di Vision 17 – 21 Hunto Nos Por.
Cu e meta pa haci e contenido di e plan di gobernacion mas acesibel pa e ciudadano cu lo bay vota dia 22 di september pa e proximo representantenan di pueblo.


text:
WILLEMSTAD — Manera ta konosí, Kòrsou ta organisadó di e Flow Carifta Games 2017. E evento di atletismo mas grandi di Caribe, ku ta tuma lugá di dia 15 pa 17 di aprel 2017 próksimo.
Durante fin di siman último, djasabra pa ta mas eksakto, e komishon organisadó (StOA) di e Carifta Games 2017 di forma ofisial a organisá un tremendo ‘’Kickoff’, kual a duna inisio di forma ofisial na e siman di aktividatnan pa loke ta Carifta Games 2017. Un kantidat di invitado tabata presente den stadion Ergilio Hato na SDK, pa a presensia e aktividat aki. E aktividat a kuminsá ku e parti di kantamentu di nos himno nashonal kompañá pa e hisamentu di nos bandera. Seguidamente e presidente di e komishon organisadó ku ta Sr Igor Cijntje a hiba palabra na tur presente i a sigui un kantidat di aktividat programa riba e dia aki. Presidente di CAB, Sr Willem Cordilia, a hiba su disertashon na esnan presente i a gradisí tur esnan enbolbí den e realisashon di e gran evento aki. Tabata interesante tambe pa a duna rekonosementu na e diferente patrosinadornan ku a kontribuí en grandi pa e aktividat aki por a tuma lugá.
Nos minister di enseñansa Sra Maurina-Esprit-Maduro tambe a hiba palabra durante di e aktividat aki rekordando su periodo komo atleta. Un parti sumamente emotivo i importante tabata e huramentashon di e atletanan. E atletanan Kamese Halstead i Jaden Bernabela tabata esnan ku a huramentá na nòmber di e atletanan i despues a sigui e parti di entrega di e bandera di Kòrsou ku e delegashon lo kana kuné durante e desfile di apertura. Esaki a keda entregá di parti minister di enseñansa Sra Maurina-Esprit-Maduro na e atletanan Kamese Halstead i Jaden Bernabela. A hasi uzo tambe di e aktividat aki pa e fundashon StOA firma un akuerdo ku e Fundashon FDDK. Tabata Sr. Thakai Doran (FDDK) huntu ku Sr. Igor Cijntje (StOA) ku a firma e akuerdo aki. Despues di e parti ofisial tur esnan presente por a disfrutá un ratu ameno ku otro i por a tuma nota tambe di e reparashonnan i ahustenan ku a keda apliká na stadion Ergilio Hato. Pues ofisialmente nos a drenta e siman krusial i awor ta toka turno na e pueblo di Kòrsou ku mester sostené i apoyá nos atletanan durante e dianan 15, 16 i 17 di aprel próksimo.
Nos ke rekordá un i tur ku por kumpra karchi na e puntonan di benta ku ta “24 uur uit de muur”, “Mensing’s Caminada” i “Samsom”. Na SDK tambe por kumpra karchi den oranan di ofisina na e parti kaminda e bar ta situá.
E preisnan ta varia entre 9 i 20 florin, kaminda mucha bou di 13 aña por drenta grátis, basta nan ta kompaña pa un adulto.
Nos atletanan ta konta ku e sosten di nos kada un, manera un bon yu di Kòrsou.


text:
Den fin di siman basta persona (pasahero) a keda perhudica pa un mescla di ekipahe cu tabatin na Corsou. Tur esaki por a wordo evita si tabatin un miho comunicacion entre aerolineanan, cu lo haci cu e servicio ta wordo beneficia.
Diadomingo den oranan di atardi tabatin dos vuelo cu mester a sali for di Corsou pa Aruba, esta Insel Air y Aruba Airlines. Tur cos a bay bon te ora cu e avionnan a yega Aruba y pasaheronan mester a bay busca nan ekipahe, cu no tabatin fin pa caba di yega.
A resulta cu na Corsou, trahadonan a pone e ekipahe di pasaheronan di Insel Air riba e avion di Aruba Airlines cu a transporta esakinan pa Aruba. Pero e trahadonan cu a bay busca ekipahe di Insel Air y a constata cu e maletanan no ta di e empresa, a dicidi di no hinca nan den avion. Tabata simplemente pa averigua si esnan di Insel a wordo poni abordo di Aruba Airlines, y a cambio nan por a trece esnan di Aruba Airlines. Pero esaki no a sosode.
E pasaheronan di Aruba Airlines a keda perhudica y te dialuna mainta mester a bay aeropuerto bek pa busca nan maletanan. Sigur un mal experencia. Entre e grupo perhudica ta e muchanan di Aruba cu a sali campeon den un competencia di Taekwondo na Corsou.


text:
E di ocho (8) pelicula di Star Wars: The Last Jedi a sali y Aruba Bank a ofrece su empleadonan e oportunidad pa ta parti di e primicia diahuebs anochi. Tur esunnan cu a bay mira Star Wars: The Last Jedi tabata en espera p’e pelicula bin riba pantaya grandi.
Hopi tawata e fanaticonan di Star Wars y tabata emociona pa mira e pelicula. Aruba Bank a organisa e evento aki cu ta forma parti di nan actividad social, interactivo p’e staf.
E pelicula a mantene e atencion di esunnan cu a mira esaki, kendenan a kier a haya sa kico tur lo a pasa den e siguiente etapa di e storia di un Jedi. Manera a anticipa e pelicula a laga tur esunnan cu a atende satisfecho cu e resultado. Tur hende a sali for di e sala intercambiando ideanan di e pelicula y cua tabata e miho partinan di e pelicula.


text:
Tur aña un comision nomina dor di Minister di Deporte consistiendo di representantenan di diferente instancia di deporte manera IBiSA, Lotto, ASU como tambe nos reporteronan deportivo di corant, radio, website y television ta bin hunto pa scoge nos mihor atletanan cu a destaca den e aña deportivo cu a transcuri, e aña aki 2016.
Un trabou cu sigur no ta uno facil mirando e tantisimo nominacion cu mester wordo analisa conhuntamente cu e logronan di e atletanan cu a destaca den aña menciona.
Ya pa varios siman e comision encarga ta bin hunto p’asina evalua tur informacion y comentario ricibi di e Federacionnan Deportivo pa a lo largo deposita nan voto di preferencia segun e criterianan.
Pa loke t’e votacion p’e atletanan di aña 2016, e huradonan un bes mas tabatin e tarea dificil ya cu cada un a haya e oportunidad di defende su escogencia y hiba esaki den forma di discusion y evaluacion.
Mester corda si cu e huradonan a traha a base di e informacion ricibi di e diferente federacionnan cu ta manda nan atletanan nomina. Na final a vota den forma democratico p’asina saca e ganadonan.
Den Premio Excelencia di Deporte 2016 por a vota den 9 categoria, mientras e comision lo rindi tambe homenahe na algun figura deportivo, manera p.e. directiva, entrenador, coach, referee of umpire cu a sobresali den deporte of ta duna su tempo y dedicacion na deporte.
E aña aki un total di 21 di e 34 federacionnan deportivo na Aruba a reacciona den forma positivo y a nomina nan atletanan den e diferente categorianan p’e Premio Excelencia den Deporte 2016. Mester bisa si cu esaki ta 1 federacion menos cu aña pasa.
E Federacionnan Deportivo cu a nomina nan atletanan ta Aruba Little League, Atletismo, Ahedrez, Softbol, Taekwondo, Judo, Volleyball, Tenis de Mesa (Ping Pong), Biyar, Beach Tennis y Tennis, Basketball, Kendo, OCA (Caballista), Pesas, Triathlon, Gymnasia, Esgrima, Body Boarding, Sailing, Landamento y Landamento Sincronisa y Special Olympics Aruba.
Diabierna 24 di maart pa 7or di anochi den e mahestuoso ballroom di Aruba Marriot Resort and Stellaris Casino, Aruba lo conoce su Atletanan di Aña 2016.


text:
Diasabra den Renaissance Convention Center tabatin un E-Business Seminar riba entrepreneurship, social media y mobile marketing.
Minister di Asunto Economico Richard Arends a habri e seminario cu un tremendo discurso. El a enfatisa riba e topiconan di e seminario cu ta entrepreneurship, pero tambe di asuntonan cu no tabata relevante, awendia no por sin nan mas cu ta social media ora di haci negoshi y mercadeo mobil.
Den e parti aki Minister Richard Arends ta elabora riba e rol di facilitador di Gobierno.
Minister Arends a splica cu desaroyo tecnologico pa futuro ta demasiado importante pa tume como algo facil. Specialmente e “economia di experiencia” cu e consumidornan ta demanda y cu a bira parti di nos bida diario.”
Minister Richard Arends: “E perfil di e turista cu ta bishita nos awendia a cambia, pero mescos tambe e demanda y expectativa di nos propio consumidornan.
Pasco cu a pasa un cantidad super grandi di pakete a wordo besteld on line for di Aruba.”
Cu esaki Arends kier ilustra con digital network a trece cu ne oportunidadnan na granel. Digitalisacion ta loke ta conta awendia. Brinda WIFI den areanan comercial lo nifica hopi pa e isla aki.
“Mi kier djis ilustra cu banda di retonan, nos tin oportunidadnan: Digitalisacion ta re-modelando nos economia.
Como Minister di Asunto Economico y Comunicacion mi kier pone mas atencion n’e asunto aki y facilita uzo di tecnologia como un tool pa hiba e economia na un nivel mas halto. Gobierno ta dispuesto pa facilita y tuma un paso mas aleu.
Nos lo kier sigui preserva e interes di e entrepreneur.”
“E-commerce ta un potencial cu mester wordo explora ainda na Aruba. No solamente e ta hiba nos ta over di e top economico, pero tambe e ta haci negoshi menos costoso y mas eficiente, ta promove e competitividad di e isla y ta contribui grandemente n’e experiencia economico.”
Na final di su discurso Richard Arends a recorda esnan presente cu na cualkier momento di dia mas di 60 mil hende na Aruba ta riba FB, mas cu mitar di e poblacion.
“Uzo popular di social media den nos negoshi di cada dia lo sigui crece y ta cambia e actitud di e consumidor y brinda demanda p’e ‘experiencia economico’.
Mi ta aplaudi y elogia e organisadornan di e evento aki, e panelista, orador y participantenan di conferencianan asina pa haci e-commerce un discusion nacional mas amplio.
Eventonan asina ta importante pa trece grupo di hende hunto: Hende creativo, entrepreneur, local y expertonan internacional.”
“Hunto nos mester uni forsa pa construi un ‘Economia basa riba conocimento’ cual lo t’e diversificacion di e economia cu nos ta haci tur esfuerso pa tin.”
Despues di su discurso alentador Minister Richard Arends a desea tur presente un mainta inspirativo y fructifero.


text:
Jewell Illidge, Nishon Dunlock, Dudi Perez, Rasheed Lowe, Zahyon Klabér y Micheal Noel a sali Best fighter n’e di 8 Aruba Caribbean Cargo Taekwondo Cup 2017.
Diasabra ultimo a tuma lugar e di 8 Aruba Caribbean Cargo Taekwondo Cup na Centro di Bario Brazil cu participacion di e siguiente scolnan di Taekwondo na Aruba:
- Noord Taekwondo Center di Grand Master Chaco Cornelio y su coach Ivan Jansen: 2. San Nicolas Taekwondo Center di Master Eric Barry y su coach Shaul Illidge: 3. Stichting Tiger Taekwondo Academy cu nan coach Albert Thielman: 4. Stichting Caribbean Taekwondo Institute cu nan coach Moices Fernandez Jr. 5. Brazil Taekwondo Stichting cu nan coach Jourdé Klabér.
Na tur campeonato e refereenan tin un tarea y nan ta reuni hunto pa analisa e campeonato p’asina yega n’e conclusion, kendenan ta nan mihor bringadornan di e campeonato den cada categoria.
Den e categoria di infantil nan a scoge Jewell Illidge como nan mihor bringador infantil mucha muher. Esaki t’e di tantisimo premio cu e damita chikito aki ta gana den su categoria te cu 11 aña.
Jewell Illidge semper a duna un bon bataya contra di tur su contrincantenan sea nan ta mucha muher of mucha homber tur ta haña e mesun skop.
Nishon Dunlock ta un otro prospecto cu ta na caminda, mustrando for di awor caba cu e ta cla pa bringa y su manera di para so ta laga sa cu el a bin pa bringa.
Nishon Dunlock ta hala masha hopi atencion pa su forma di bringa y e ta mustra un bon Taekwondo for di awor caba cu ta laga e refereenan sin duda di escoge como nan mihor bringado infantil.
Dudi Perez ta bay y bin, pero e biaha aki el a bin pa keda y a duna su mihor combate contra su contrincantenan cu scorenan absurdo.
Tin un dicho cu ta bisa cu tur cos cu bin di leu ta bon. Dudi Perez a demostra esaki y a wordo escogi como mihor bringado cadet damas.
Rasheed Lowe no ta un atleta desconoci p’e refereenan, apesar cu e no a logra di biaha e aña aki internacional el a duna un bon bataya den e categoria di cadet y a logra sali best fighter.
Záhyon Klabér ta un di nos atletanan elite cu ta representa Aruba internacionalmente cu un experencia hopi mas halto cu su contrincantenan y ta haci e trabou di e refereenan hopi mas facil pa nan scoge Záhyon Klabér como nan mihor bringado den e categoria di junior.
E pelea di dia a bay entre di Micheal Noel y Keith Cayama, pasobra aki por a mira un pelea cu hopi intercambio di skop cu bon nivel cu e publico a disfruta y na final di e pelea a pone cu nan a klap p’e bon Taekwondo.
Micheal Noel a gana contra di Keith Cayama y a wordo escogi como e Mihor Bringado den e categoria di adulto.
Shaul Illidge a wordo scogi como e mihor coach di e evento. Shaul Illidge a bin ta demostra esaki pa basta tempo caba y a lanta e nivel di San Nicolas Taekwondo Center y awor un biaha mas a sali Best Coach. Tur ta puntra e mesun cos for di unda el a bin. Un cos ta sigur, si Shaul Illidge sigui cu e bon trabou aki e lo yega hopi leu na Aruba y hasta internacional.
Brazil Taekwondo Stichting ta gradici tur e scolnan cu a participa n’e campeonato aki, haciendo esaki un campeonato cu un nivel mas halto cu esun di ayera. Cada dia Taekwondo na Aruba ta crece na un bon nivel.


text:
Riba invitacion di e representante mas halto di baseball Little League Latino Americano sr. Carlos Pagan, Aruba Little League den representacion di su DA, sr. Rhudy Donata a sali pa Cartagena, Colombia unda e congreso anual di Little League Latino Americano y del Caribe a tuma lugar.
Cada aña ta tene e congreso importante aki unda ta evalua e desaroyo di Little League den e area di Latino America y Caribe. E aña aki un total di 16 pais miembro a confirma nan participacion. Den mayoria caso e congreso ta trece varios cambio den e reglanan esaki na bienestar di e baseball infantil y hubenil den nos continente y region.
Un punto cu sigur a resalta e aña aki ta cu lo por tin e posibilidad cu Aruba su baseball Little League lo por bira dos liga enbez di tres liga.
Actualmente baseball Little League na Aruba ta consisti di ta tres liga, esta North, Center y South League, pero tin chens cu e por bira estilo di Corsou, Liga Pariba y Liga Pabou.
Mas cu claro tin cierto condicion mara n’e palabracion aki, esta cu Aruba mester crece den e cantidad di ekipo, e ora ey ta dispuesto pa coopera cu Aruba Little League pa dos liga.
Mester bisa cu Aruba a crece den e cantidad di habitante, pero e cantidad di ekipo participante den Little League baseball a bira mas poco. Awor ta keda n’e ekiponan di baseball pa traha riba e proposicion aki.
Un danki sigur na Lotto, e Loteria di Aruba pa medio di Comision di Subsidio cu a subsidia e biahe di Aruba Little League p’e atende e congreso Anual Latino Americano y del Caribe na Cartagena, Colombia.


text:
Inspekshon Marítimo Hulandes Karibense i Inspectie Leefomgeving en Transport (IL&T) a organisá un traspaso di konosementu pa Kuerpo di Bombero Hulanda Karibense ku e tema prevenshon i kombatimentu di kandela a bordo di barkunan. E traspaso di konosementu a konsistí di un parti di teoria i un parti di práktika. Tur miembro di e kuerpo ku tin un funshon operashonal a partisipá na e seshonnan aki. Na e manera aki BKCN ta purba na prepará su mes mas mihó posibel riba su tareanan segun lei den Hulanda Karibense.
Floortje van Asperen Vervenne (Boneiru) i Luc van Osch (Sint Eustatius) a trese e seshonnan di konosementu, tur dos ta empleá na Inspekshon Marítimo Hulanda Karibense.
Den futuro serkano miembronan di kuerpo di bombero na Saba tambe lo risibí un estudio adishonal. Pa BKCN ta hopi importante pa usa ekspertisio ku tin riba e islanan.


text:
Bureau MFA conhuntamente cu Club Kibrahacha 60+ a organisa un charla encuanto e tema “Tecnologia Moderno” pa nos grandinan na MFA Paradera y MFA Noord. E oradornan invita pa e sesion aki tabata sr. Evan Giel di Setar N.V., sr. Edward Erasmus di Free Zone Aruba y sr. Jeffrey Matos di
Day: July 9, 2017
Minister mr. drs. Richard Arends durante Small Business Event: Negoshinan chikito ta wes’i lomba di nos economia
Noord ta importante pa AVP y nan ta sigui apoya e partido berde
Rene Herde na MEP y POR/PDR: “Kita man di pensioen di pueblo”
Director di ATA, Ronella Tjin Asjoe-Croes: Inversion den infrastructura ta un mehoracion pa calidad di bida di comunidad y e experiencia di nos bishitantenan
Durante e ceremonia di groundbreaking pa rotonde di Cumana den cuadro di proyecto ‘Watty Vos Boulevard’, Director di Aruba Tourism Authority (ATA), Ronella Tjin Asjoe Croes a hiba palabra como representante di un sector grandi y representante di nos comunidad. E ehecutivo di turismo a felicita tur esnan cu ta pone
Segun Minister Dowers: Luznan den Bario ta hisa e nivel di bida di e ciudadano
Bunita publicacion di e Hospital nobo di 5 strea, pero ningun hende ta papia di e “overrun” di casi 100 miyon florin
For di varios cuidadano, nos di AWEMainta a haya reaccion, bisando cu siman pasa Gobierno, (lesa Minister dr. Alex Schwengle) via di su compania di publicidad, a publica cu Aruba ta hayando un hospital di 5 strea. Pero ningun caminda den dicho articulo, mencion ta ser haci di e “cost overrun”
Stephen Daal di Interport Logistics Aruba – Gobierno mester libera comercio mas
Durante su presentacion den Small Business Event "Mi a enfoca hopi rib’e road-blocksnan cu bo ta haya den e proceso di logistica”, asina Stephen Daal, kende ta socio y alabes miembro di hunta di directiva di Interport Logistics Aruba, a bisa despues di su presentacion diasabra mainta n’e Small Busines Event


text:
Diahuebs den oranan di marduga, a pidi asistencia di Polis pa un persona benta abou cu no tabata lanta. Esaki tabata pabou di Hot Zone na altura di hotelnan high rise.
Di acuerdo cu informacion, e victima a wordo seriamente maltrata pa un grupo di persona. Tabata papia di tres sospechoso. Nan lo a hort’e di su pertenencianan tambe y huy den un auto chikito color blanco.
A pidi presencia di Ambulance pa transporta e victima pa Hospital. E tabatin heridanan serio na su cara, pa cual e tabatin mester di atencion inmediato.
Fotos ta cortesia di ArubaNative.com


text:
DELAWARE, Merca – E compania estatal electrico di Venezuela no a cumpli cu e pago di interes di un bono pa 650 miyon dollar, segun e firma Wilmington Trust, beneficiario di e bono, aunke cu e empresa a afirma cu el a transfer e fondonan un dia prome cu e plazo vence.
E situacion ta bin na vispera di un reunion convoca pa e gobierno socialsita di Presidente Nicolas Maduro cu creditornan pa discuti e reestructuracion di e debe di e pais petrolero.
E 650 miyon dollar na bond a cay na un minimo historico di 23 cent di dollar, cual ta mustra cu inversionistanan ta percibi esaki como e noticia mas riesgoso cu ta vence otro aña den e nacion mas riesgoso na mundo. Aunke un incumplimento di e estatal petrolero Petroleos de Venezuela lo por hiba e creditornan di purba reclama e activonan di e productor di crudo, Elecar, cu PDVSA a adkiri dies aña pasa, no tin nada cu inversionistanan strahnero por coy den beslag.
“E incapacidad di e deudor di paga e interes venci di e bondnan riba of prome cu dia 9 di November 2017, ta constitui un Evento di incumplimento relaciona cu seccion 5.1 di e Contrato di Fideicomiso”, Wilmington Trust a bsia den un carta na e bondholdernan.
Algun operador pa hopi tempo caba tabata sospecha cu e bond lo por ta un candidato pa incumplimento selectivo pasobra e no tin clausulanan di incumplimento firma cu PDVSA. E bondholdernan por argumenta cu Corpoelec y PDVSA ta e mesun compania y pidi embargo di e bienes petrolero, aunke esey por resulta den un bataya legal largo.
Diahuebs ultimo, Venezuela mester a paga, sin retraso, casi 28 miyon dollar na interes atrasa desde october pasa den bond di e antiguo Electricidad de Caracas, cu despues di su nacionalisacion na 2007 a bin ta forma parti di e Corporacion Electrica Nacional.
“E hecho di cu un deudor no a paga su interes, ta constitui un incumplimento di e contrat”, Wilmington Trust, cu tin su sede na Delaware, Merca, a bisa den un comunicado.
Corpoelec a informa riba Twitter cu e la transfer e pago y bisa cu “cambionan den e operacion a afecta e transaccion”, sin duna mas detaye.
E compania petrolero estatal, si no cumpli cu e pago , lo por cay den default.
E pais petrolero ta enfrenta un crisis economico profundo cu escasez y inflacion haltisimo tin te dialuna pa cancela otro 200 miyon dollar na interes di otro bondnan, cu ta pendiente pa paga for di October.
Fuente: http://www.noticiasrcn.com


text:
Bijbel tapu Internet | BIJBEL—NYUN-GRONTAPUVERTALING
Yu wani leisi na artikel disi na ini %%?
Yeremia 16:1-21
16 Baka dati Yehovah taigi mi:2 „Yu no musu teki wan wefi, èn yu no musu kisi manpikin nanga umapikin na a presi disi.+3 Bika Yehovah taki wan sani fu den manpikin nanga den umapikin di gebore na a presi disi, èn fu den mama nanga papa di abi pikin na ini a kondre disi.+ A taki:4 ’Siki o kiri den.+ Nowan sma o row gi den,+ èn nowan sma o beri den.+ Den o tron leki mèst na tapu a gron,+ sma o kiri den nanga feti-owru, èn den o dede fu angri.+ Den dedeskin fu den o tron nyanyan gi den meti di e frei na loktu èn gi den busimeti.’+5 Disi na san Yehovah taki: ’No go na ini na oso pe den e hori row-fesa. No krei nanga den, èn no sari den.’+Yehovah taki: ’Mi no o meki sani waka bun gi a pipel disi moro. Mi no o sori den bun-ati nanga sari-ati.+6 Den alamala o dede. Iya, den pikinwan nanga den bigiwan o dede na ini a kondre disi. Sma no o beri den.+ Sma no o naki na tapu den borsu, den no o koti den skin,+ èn den no o krebi den ede+ fu sori taki den e row gi den.7 Den no o gi den sma di e row gi den dedewan, nyanyan fu trowstu den.+ Den no o gi den sma di e row gi den papa nanga mama, wan sani fu dringi fu trowstu den.+8 Yu no musu go na ini nowan oso pe fesa e hori, èn yu no musu go sidon nanga den fu nyan èn dringi.’+9 Bika Yehovah di e tiri den legre, a Gado fu Israel, taki: ’Mi o meki unu si taki nowan sma na ini a presi disi o prisiri. Na ini un heri libi unu no o yere wan prisiri babari, a sten fu wan trowmasra, noso a sten fu wan trowmisi.’+10 Te yu taigi a pipel disi ala den sani disi, den o aksi yu: ’Fu san ede Yehovah taki dati so wan bigi rampu o miti wi? Sortu ogri noso sondu wi du teige Yehovah wi Gado?’+11 Dan yu musu taigi den: ’Yehovah taki: „A rampu disi o miti unu, fu di un afo gowe libi mi.+ Den go waka baka tra gado, den dini den, èn den boigi gi den.+ Iya, den gowe libi mi èn den no hori mi wèt.+12 Ma unu du moro ogri leki un afo.+ Ibriwan fu unu e du san en ogri ati wani,+ na presi fu gi yesi na mi.+13 Mi o fringi unu puru na ini a kondre disi,+ dan unu o abi fu go na ini wan kondre di unu nanga den afo fu unu no ben sabi.+ Drape unu o abi fu dini tra gado+ dei nanga neti, bika mi no o du unu nowan bun.”’14 Yehovah taki: ’Wan ten o kon+ te sma no o taki moro: „Mi e sweri na a libi fu Yehovah di tyari den Israelsma komoto na a kondre Egepte!”+15 Na presi fu dati den o taki: „Mi e sweri na a libi fu Yehovah di tyari den Israelsma komoto na a kondre fu noordsei èn na ala den kondre pe a ben yagi den go!” Mi o tyari den kon baka na a kondre fu den di mi ben pramisi den afo fu den.’+16 Yehovah taki: ’Luku, mi o seni furu fisiman fu go fanga den leki fisi. Dan mi o seni furu ontiman+ fu go onti den na ibri bergi, na ibri pikin bergi, èn na ini ibri bergi-olo.+17 Bika mi e si ala den sani di den e du. Den no kibri gi mi. Mi eigi ai si ala ogri di den e du.+18 A fosi sani di mi o du, na fu pai den gi ala den ogri+ nanga den sondu di den du. Den pori mi kondre.+ Den furu mi kondre nanga den popki fu den fisti èn morsu gado fu den.’”+19 Yehovah, yu na mi krakti èn mi fortresi. Yu na a presi pe mi e lon go te mi de na ini banawtu.+ Na yu den pipel fu den moro farawe presi fu grontapu o kon.+ Dan den o taki: „Fu tru, den afo fu wi ben abi falsi gado di no warti noti.+ Den no ben feni nowan wini fu den.”+20 Libisma e meki gado, ma den gado dati na noti.+21 „Fu dati ede mi o meki den kon sabi mi. Disi leisi den o si san mi anu man du èn omeni krakti mi abi.+ Den sa musu sabi taki mi nen na Yehovah.”+


text:
Miles di hende ta depende di SVB y ta bon pa sa con nos ta para cu e instituto aki. Director di SVB, Edwin Jacobs a splica cu aña 2017 tabata un aña cu basta movecion cu SVB, tanto riba nivel di organisacion como desaroyo den e fondonan.
Tabata un aña di un banda exitoso, pero di un banda tambe ta constata cu expectativanan cu tabata tin, no a logra yega nan. Si wak pa e banda di e fondonan, ta mira cu e parti economico ta keda hunga un rol. E fondonan ta ricibi nan entrada for di prima di trahadonan y na momento cu e economia no cana na e ritmo cu bo ta pronostica na prome instante, ta nifica cu e entrada ta keda un tiki atras y ta mira esey den 2017, cu a inicia e aña cu un pronostico di crecemento y durante aña a ahusta esaki. Entre otro pa motibo cu e apertura di e refineria no a tuma luga.
E tin su efectonan riba e entradanan. Asina mes a mira cu e prima di pensioen di AOV a aumenta cu 5.1%. Un desaroya positivo, pero a spera cu e tabata un crecemento poco mas grandi y a trece cune cu de e fondo di AOV, lo tin un deficit chikito. Ta pone cu a pensa cu e aña aki, e reserva den AOV lo aumenta, pero esey no ta e caso na e momentonan aki. Ta mira cu e cantidad di pensionado den e netto a crece cu 79 te awor aki conforme proyeccionnan, den cual 609 tabata pensioennan nobo y a kita for di nan lista 633 pensionado pa motibo cu e fayece.
E fondo di AOV ta den proceso di recuperacion. Door di e crecemento economico cu a keda atras, e primanan a keda un tiki atras, y tin un deficit chikito. Pero ta premira cu pa otro aña por conta cu un surplus chikito caminda cu por sigui laga e reservanan crece.
Pa loke ta e seguro di e trahado si ta mira un desaroyo mucho mas positivo. Ta mira te cu 11 luna di e aña aki, e cantidad di trahadonan registra na SVB a crece cu 2829 trahado. Un crecemento impresionante di 6.5%. Esaki naturalmente ta trece cun’e e entradanan tambe di e seguro di malesa y accidente ta aumenta. Esaki ta sigui fortifica e proceso di recuperacion cu a inicia cun’e na 2016. Un parti esaki ta debi na e cooperacion cu ta existi entre DIMAS y SVB y di otro parti tambe, e introduccion di e boet administrativo cu tambe ta hunga un rol. No ta kita afo tambe cu e crecemento economico cu nos ta mira, ta refleha den e crecemento di e prima di AOV di 5.1% di entrada di prima, tambe ta contribui na e aumento di cantidad di trahado. Tin cu conclui tambe cu e fondo di seguro di malesa, tambe ta completamente ainda den pleno recuperacion y ta premira cu manera cu ta traha e plan di recuperacion total pa 2020 e fondo akinan mester ta un fondo liber di e debenan cu e tin pa motibo di e crecemento reservanan cu ta trahando riba dje.
Den e parti organisatorio tin cu bisa cu a dal pasonan firme contundente. Manera ta conoci, a anuncia na comunidad, SVB ta riba caminda pa transforma su mes di un organisacion tradicional pa uno completamente digital na final di añanan 2020.
E añanan aki a dal poco paso firme den realisacion di e transformacion aki pa 2020.


text:
Investigacion:
ORANJESTAD (AAN): Demasiado asunto no ta cuadra, declaracionnan sin base, testigonan contradictorio y un video cu ta habri caminda pa un misterio cu keto bay no tin contesta pa tur pregunta. E investigacion relaciona cu e dama turista Robyn Gardner keto bay ta habri y Polisnan encarga no por caba di finalisa e “puzzel”, banda di e hecho cu e unico sospechoso di desaparicion di e dama keto bay ta mantene un silencio hermetico. Sinembargo, tin un video di seguridad graba den vecindario cu ta percurando pa bastante interogatorio.
Autoridadnan local ta sospechando awor cu lo por tin e posibilidad cu nunca e sospechoso no a drenta lama cu su amiga, manera el a declara na Polis.
Camara di seguridad a capta e auto yega, bay back despues di 10 minuut y bolbe regresa pa mas o menos 6’or di atardi pa bati alarma.
Tambe Polisnan nunca no a topa cu fleppers manera a bisa, pues tin duda cu e sospechoso lo por a landa eytras cu keds bisti manera e ta pretende. Mas leu den su declaracion cu e por a mira un bandera di Aruba siendo cu e atardi ey e negoshi den vecindario a baha bandera for di 4’or di atardi caba.
Asina tin un lista di misterionan cu ta haci finalisacion di e caso aki dificil. Tanten cu no descubri e curpa, sea bibo of morto, lo no por sigui specula mas. Mester menciona cu algun declaracion di e sospechoso tampoco ta cuadra cu otro.
Ta intencion di husticia pa wanta e sospechoso deteni, pero den e tempo stipula mester yega na e evidencianan of declaracionnan convincente pa Corte por dicidi riba su detencion preventivo.


text:
WILLEMSTAD – Manera a keda anunciá siman pasa cu Polis ta intensificá su control pa combatí criminalidad en general y posicion di arma di candela ilegal en particular, tur dia tabatin controlnan dirigí na diferente sitio na Còrsou.
Den kuadro di esaki, diabièrnè ultimo, alrededor di 19.30 or, Polis a tene control den un vehículo cu dos ocupante aden na un establecimento na altura di e cruzada Winston Churchillweg-Cubaweg.
Durante di control den e auto Polis a haña y confiscá un revòlver. En conexion cu esaki Polis a detené e dos hòmbernan: B.D.M. di 26 aña di edad y L.J.E.R.F.O. di 33 aña di edad.
Ambos naci na Còrsou, como sospechoso pa violacion di Ley di Arma di Candela.
Tambe Polis a confiscá e vehículo cu e sospechosonan tabata aden pa mas investigacion.
A presentá e sospechosonan dilanti di un Fiscal auxiliar kende a ordená nan encarcelamento pendiente di mas investigacion.


text:
A mira e video di Machika 20 miyon biaha caba den 1 dia
Ta apenas diabierna marduga pa 1'or, ora di Aruba, cu a lansa e videoclip di Machika riba YouTube. Awe diasabra el a alcansa 20...
Secuencia pa Calypso y Roadmarch Jr. ta cla
Den un atardi masha ameno, participantenan na e contest di Calyspo y Roadmarch infantil y hubenil, a pasa na McDonalds Sero Blanco y scoge...
Eleccion di reina infantil y hubenil tabata lo maximo
Den un Entertainment Center completamente yen, a tuma luga e eleccion di Reina Infantil y Hubenil di Carnaval 64. Tur esunnan cu a participa...
Santa Cruz a gosa di su jump-up
Diahuebs anochi 7:00pm a sali un Jump-Up for di Veld di Winston y a bay caba na Warda di Polis bieu di Santa Cruz....
Jeon: No ta ami a make it, ta Aruba a make it
Jonathan Thiel, conoci na Aruba como Biggy Boy y awo "Jeon" ta cla pa subi avion mayan y inicia un carera internacional cu na...
Lyonel Dirksz ta muda di Top 95 pa Bo Guia FM
"Despues di a tuma algun dia pa reflecciona, awe den oranan di marduga mi a yega na e decision cu mi ta termina e...
Secuencia di eleccion di Reina Infantil y Hubenil ta conoci
E participantenan pa eleccion di Reina Infantil y Hubenil a yega na Setar Store pa trek lot pa conoce e secuencia pa diabierna awo...
Bon servicio, hendenan amabel y semper cu un sonrisa
"Bon servicio, hendenan amabel y semper cu un sonrisa," Alexander (12), Marie (52) y Anders (58) for di Suecia a bisa riba nan dinner...
Sushi Lounge di Dragonfly y Ladies Night ta coincidi
Dragonfly ta anuncia su Sushi Lounge riba diaranson y diabierna anochi. E Sushi Lounge ta duna un muestra di un mescla di sushi y...
Resultado Tumberito y Prins y Pancho
Esaki ta e resultado di Tumberito y Prins y Pancho 2018.Infantil TRAHE CARNAVALESCO: XENON DAAL MAS POPULAR: JORDAN KOOLMAN ROOKIE OF THE YEAR: JORDAN KOOLMAN SOCIAL MEDIA: JORDAN...


text:
Alzheimer’s
Causanan di demencia
Ta existi un cantidad grandi di condicionnan cu ta causa e sintomanan di demencia y cu tin nan origen den cambionan cu ta tuma luga den e cerebro y cu na su turno ta conduci na perdida di celnan den e cerebro (nervionan).
E causanan mas comun ta ensera:
- E malesa di Alzheimer (MA)
- Demencia vascular (multi-infarcto)
- Demencia Lewy bodies
- Demencia fronto-temporal (incluso e asina jama Pick’s disease)
- Demencia relaciona cu maluso di alcohol (sindrome di Korsakoff)
- Demencia relaciona cu AIDS / SIDA
Lesa mas… (PDF)


text:
Recientemente a tuma lugar na Miami, Florida e di 28 conferencia di e ‘Museums Association of the Caribbean’ (MAC). Durante e conferencia aki drs. Eduard Dresscher, presidente di ‘Fundacion 1403’ a duna un presentacion hunto cu drs. Tibisay Sankatsing di e proyecto ‘Nexus 1492’ y Amanda Byer di Universidad di Leiden, tocante e proyecto internacional ‘Caribbean Ties’. E proyecto aki ta encera e desaroyo y instalacion di un exposicion tocante herencia Indian y arqueologia di Caribe na Hulanda y na varios isla den Caribe y ciudadnan den Latino America na 2019.
Fundacion 1403 a keda estableci na 2011 cu e proposito principal di ehecuta un proyecto di desaroya y presenta un exposicion tocante e herencia Indian di Caribe na multiple localidad den regio y na Hulanda. Na 2012 a tene hunto cu Museo Arqueologico Nacional Aruba (NAMA) un ‘think-tank’ cu ‘stakeholders’ potencial pa planea e proyecto aki. Aña pasa a firma un MOU cu e proyecto ‘Nexus 1492’ di e ‘European Research Council’ pa hunto desaroya y presenta e exposicion aki den regio y na Hulanda.
E presentacion di e team di ‘Caribbean Ties’ na MAC a haya masha elogio di entre otro e presidente saliente di MAC esta Dr. Sherene Williamson , kende a comenta cu e tipo di colaboracionnan transnacional aki ta hustamente locual MAC ta boga p’e.
‘Fundacion 1403’ a keda elegi miembro di e Directiva di MAC na 2016 y e aña aki a invita otro partner local pa participa na e conferencia tambe. Lamentablemente no a logra participa cu un ‘Team Aruba’ manera tabata e deseo pero esey no ta mengua e entusiasmo y pasion di e miembronan di e Fundacion, pa sigui haci tur esfuerzo pa otro aña mas profesional den e ramo di museo y herencia atende e conferencia di MAC.


text:
ORANJESTAD(AAN)— Cuerpo Policial Aruba ta anuncia cu entrante awe, dialuna 4 di december te cu diabierna 8 di december por pasa busca vergunning pa benta di clapchi,fFor di 8 or mainta pa 12 or merdia y for di 1 or merdia pa 4 or atardi na warda di polis Noord.
Benta di clapchi
E dia cu por cuminsa bende clapchi oficialmente ta dia 27 di december te cu 31 di december 2017. E horario ta di ora cu solo sali te cu 9 or di anochi. Ultimo dia pa tira clapchi ta 1 di januari 2017 1 or di merdia.
Seguridad
No ta permiti bendedorrnan bende clapchi na mucha bou di 12 aña si e no ta acompaña pa un adulto.
Cuerpo Policial Aruba ta desea nos comunidad felis dianan di fiesta y percura pa ora di cende clapchi e ta na un manera sigur pa bo seguridad.


text:
Kico muchanan ta sinti falta di dje den nan educacion y bida na cas, na scol, den nan iglesia of den nan bario? Amor, disciplina, norma, balor, instruccion, etica?
Nos famia ta e cuna pa sinja etica, segun un presentador na radio…
Si, berdad, e tin rason, etica, amor, disciplina… formacion…informacion…
‘Un ser inteligente ta e principio di tur cos’ – Jean Jacques Rousseau
Mi tabata scuchando un programa riba famia y etica. Hopi interesante pa scucha cu como nacion nos tin cu tuma ensenjansanan riba etica y moral na serio. E presentador ta puntra: ‘E problemanan social y personal por tin di hasi cu ja nos no ta paga asina hopi atencion mas na balornan manera respet, integridad, responsabilidad? Kico ta bon y kico ta malo? Nos ta duna contenido na e palabranan aki ora nos ta splica nos yiunan na palabra chikito kico nan ta nifica. Tambe ta bon pa duna nan ehempel di bida diario, p.e. pa no mishi cu cosnan cu no ta di bo, maske con chiquito e por ta manera un pen di propaganda (no horta). Ta importante pa sinja nos yiunan kico ta nos bon custumbernan, p.e. cuminda hende ora bo topa nan riba caminda (bisa ‘bon dia, senjora’ of ‘meneer’).’
Continue reading “Nos famia ta e cuna pa sinja etica…”
Mayornan ta sigi trendnan di moda, no semper pa mala fe, pero paso nan no tin suficiente informacion. Pesey mester bin cu mas educacion pa majornan na Aruba y menos sensacionalismo. Esaki ta tarea tambe di cada organisacion cu ta traha cu mucha.
Abo ta di acuerdo cu no ta bon pa muchanan imita actitud sensual di hende grandi? Y pakico no? Lesa pa bo sa…
“E crimen mas grandi cu humanidad a comete contra muchanan ta di alega nan cada dia mas di naturalesa y arte” — Conferencia Mundial di trabao social 1988
Mi a lesa un discushon riba Facebook tocante potretnan demasiado sensual di un mucha muhe chiquito cu ta participa na un eleccion di reina. Mi mes no a mira e potretnan, pero mi por imagina mi mes kico nan kier men. Desde eleccionnan di reina y Barbie y shownan di imitacion di cantantenan sexy, hopi di nos muchanan chiquito ta comberti nan mes den muhenan chiquito durante eleccionnan, show di baile y canto y te hasta hungando cu nan Barbie.
Continue reading “Perdida di inocencia: mucha chiquito hungando muhe chiquito”
Colecciona stampia ta un hobby cu StampiAruba kier promove cerca mucha. E ta inspira concentracion y trankilidad. E ta juda den conocemenento di mundo y cultura. Van Dorp Store ta cas di StampiAruba.
Susan Solognier-Noguera ta philatelista pa mas of menos 40 anja y tin un colecion extenso. Susan ta conta su storia: ‘Dor cu mi ta miembro di diferente club internacional y ta intercambia stampia cu tur parti di mundo, mi ta haya mi cu stampia dobbel cu ta bira un cantidad enorme, sin sa kico pa hasi cu nan. Mester corda cu tur hende di afo ta stampia di Aruba nan kier, dus e dobbelnan di otro pais no ta interesa nan. Den pasado mi a haci hopi donacion di stampia dobbel na clubnan juvenil internacional. Pero semper mi interes tabata pa promove spaarmento di stampia aki na Aruba mes. Mi a cuminsa esaki na scol basico Colegio Sagrado Curazon na Savaneta cu ta e bario di unda mi ta. Mi tabata duna lezing na 5e y 6e klas pa splica di mi hobby. Asina mi a forma un grupo di mucha y nos tabata topa un bez pa luna na Biblioteca Nacional na San Nicolas. Despues cu a cuminsa cu renobashon na e Biblioteca nos grupo no tabatin lugar mas pa topa.
Continue reading “Van Dorp Store ta Cas di StampiAruba”
Ora droga drenta nos cas… y e ‘algo cu falta den nos bida… Ramiro Richards ta comparti di curason… pa nos por pensa riba e cosnan di balor real den bida…
Awe mi tabata mira un programa di Comprondiendo Bida cu mi a graba hopi anja pasa cu Ramiro Richards. E tema tabata ‘Ora droga drenta nos cas’. Un combersacion di curason pa curason cu un persona cu a jega na e parti mas abou den drogadiccion y a sa di recupera pa awe e ta un ciudadano respeta.
Cu hopi sinceridad Ramiro a comparti cu e motibo pa su persona a cay den drogadiccion ta e sentimento di ‘Algo cu a falta den mi bida’… Ramiro ta sigi bisa ‘E sentimento cu mi ta parti di algo of di un hende…’ Esaki ta pa un mucha importante, pa sinti cu e ta parti di un famia. Pa e sinti e calor y aceptacion. Cu e ta bon bini den un famia. E ta bisa: ‘si e no ta sinti esaki e ta bay busc’e otro caminda… y un caminda facil awendia ta den droga.’
Ramiro ta bisa cu no obstante tur e atencion y cuido cu nos ta haja di nos famia, hopi di nos a sinti un falta di algo mas. Un band mas estrecho, e sentido di ‘pertenece’, di seguridad…
Continue reading “Algo Cu A Falta Den Mi Bida Y Cosnan Di Balor Real”
Mi ta invita bo pa experencia un rato pa ‘bo mes’, cu a lo largo lo bira un rato pa tur loke ta rondona bo, hunto cu Belquis Moreu, Giovanna Fijn, dr. Carlos Viana y… Edjean… awe, diahuebs, 7.30 na Spirit of Aruba, Ierlandstraat 22, Eagle…
Edjean tabata e prome persona cu a anuncia cu e lo bin e workshop ‘Birando E Cambio’ di Comprondiendo Bida. Mi a invit’e pa canta di amor pasobra e ta un hende cu ta inspira sentimento di amor cerca hopi hende. E la priminti cu e lo bin. Mi a topa Edjean na e anochi festivo di Viva La Donna Day y mi pidi’e pa canta un cantica special, un cantica cu lo toca hende su curason. Esey e lo hasi awe nochi. Nos a papia hopi y mi tin cu bisa cu mi a sinja hopi di Edjean. E tin un curason noble y un vision hopi grandi pa su edad hoben. E por ta un ehempel bunita pa otro hoben, cu tin sonjo grandi. E la jena mi cu orguyo di mi pais. E tin bunita pensamento con nos cada un por tin un rol como ehempel di otro y con nos por juda otro pa logra nos metanan. Sin mester di kibra otro pa nos por luci y bay dilanti.
Esaki en berdad ta e pensamento nobo si nos kier un dia ‘Bira E Cambio’ cu nos kier mira. Bida no semper ta facil, cambia tampoco, pero e ta tuma un stap, hopi humildad, hopi pashon y perseverancia pa mira e cosnan cu ta importante di berdad. Edjean ta un cantante hopi stima pa hopi hende, e tin fama riba su dushi isla Aruba, pero e ta canta y baila pa bon causanan y ta brasa cada persona cu aserc’e.
E anochi ‘Birando E Cambio’ lo bira un anochi pa nos vooral ‘sinti’ hunto kico ta amor… pa tur loke ta biba.. kico ta nifica trankilidad den nos curason, den nos curpa, den nos celebro cu hopi biaha ta hopi cansa.
Mi ta invita bo pa experencia un rato pa ‘bo mes’, cu a lo largo lo bira un rato pa tur loke ta rondona bo, hunto cu Belquis Moreu, Giovanna Fijn, dr. Carlos Viana y… Edjean… awe, diahuebs, 7.30 na Spirit of Aruba, Ierlandstraat 22, Eagle… Ta pidi un contribucion chiquito di 20 florin, un pareha ta paga 30 florin… un inversion den bo calidad di bida y felicidad.
Poco tempo pasa e revista hulandes Elsevier a publica resultado di un investigacion cientifico riba e efecto di weganan di computer. A resulta cu weganan violento sigur sigur tin un efecto negativo riba hobennan. Bon pa tur major cu stima nan jiu sa…
Poco tempo pasa e revista hulandes Elsevier a publica resultado di un investigacion cientifico riba e efecto di weganan di computer. A resulta cu weganan violento sigur sigur tin un efecto negativo riba hobennan. Si mas y mas ta focus riba e importancia di norma y balornan sano con nos por permiti weganan unda e hungado ta haja punto pa tortura su adversario y peg’e na candela. Esaki ta sosode den e wega Postal. Hopi hende ta papia di ‘violencia sin sentido’ y toch ta permiti nan jiu hunga weganan jen di violencia. Laga nos realisa cu un mucha no semper por diferencia entre fantasia y realidad. Weganan di computer no ta asina inocente. Tin hopi elemento robes den nan.
Continue reading ““Weganan di computer no ta asina inocente!””
Violencia sin sentido… Pregunta cu semper ta hasi ta: “Con cos por a jega asina leu? Con nos por a preveni?
Mas y mas nos ta tende awedia di ‘violencia sin sentido’. Violencia sin sentido tin diferente grado. E por varia di danjo fisico grave, te morto di e victima. E matamento sin sentido recientemente den un shopping mall na Hulanda dor di un hoben hulandes ta cay bou un categoria extremo di violencia sin sentido. Mescos cu e habrimento di e graf di defunto Betico Croes na Aruba tabata violencia sin sentido. Un acto hopi macaber y falta di respet pa un persona cu a nifica asina hopi den Aruba su historia.
Con pa preveni violencia sin sentido?
Cada biaha cu violencia sin sentido tuma lugar esaki ta shock comunidad di nobo. Claro, tur hende ta di acuerdo cu violencia sin sentido ta un problema nacional. E ta hasi hende rabia, tristo y confundi. Pregunta cu semper ta hasi ta: “Con cos por a jega asina leu? Con nos por a preveni? Pa logra esaki hopi biaha ta punta dede riba gobierno, pasobra gobierno lo mester protega pueblo di violencia sin sentido. Pero si nos mira bon, kico gobierno por hasi pa preveni un situacion pa cua ningun hende ta prepara?
Continue reading “Con pa evita violencia sin sentido…”
Resumen di un articulo pa juda bo haja sa mas di Fundacion Autismo Aruba y nan trabou balioso. Podise abo por ta un persona cu por juda nan… www.comprondiendobida.com
Fundacion Autismo Aruba ta brinda servicio di sosten na mayornan cu yiunan cu autismo na Aruba. Alabez ta duna informacion tocante e trastorno aki, pero mas important eta enfoca riba concientisacion di Autismo na Aruba.
Fundacion Autismo Aruba a keda oficialmente funda door di algun mayor cu yiunan cu Autismo na Aruba. E soño di tin un lugar caminda nan mes por reuni y experencia contacto cu otro mayornan, hunto cu nan yiunan pa haya sosten di otro y sinti aceptacion total, a bira realidad. Asina tambe conceptonan di concientisacion tocante Autismo a forma y a establece e fundacion cu te awendia ta den crecemento constante. E crecemento aki a culmina cu un simposio di calidad internacional, asina cumpliendo cu un di metanan principal di e fundacion cual ta brinda informacion pa eleva e profesionalidad y servicionan na personanan cu Autismo na Aruba.
Sigui lesa →
Dia 2 di April ta dia mundial di concientisacion di autismo… E poesia ‘E Mucha Malcomprendi’ ta duna un refleho di e mundo di e mucha autista… www.comprondiendobida.com
Ami ta e mucha cu ta mustra sano y bon.
Mi a nace cu diez dede na pia y man.
Pero tin algo diferente, algun caminda den mi mente,
Y kiko e ta, niun hende no sa.
Ami ta e mucha cu ta pasa duro na scol,
Juffrouw ta bisa mi por siña masha bon.
Nan ta yama’mi pa ‘floho’ y mi mester por sa,
Pero e cos ta, min’sa unda pa cuminsa.
Sigui lesa →
Arte pa Aruba, traha un bandera cu bo yiu. Un mucha no mester di hopi cos pa ta creativo… www.comprondiendobida.com
Trahando pa hopi anja cu mucha, mi a pensa hopi cos con celebra nos dia nacional cu e muchanan chiquito.
Esaki ta un projecto simpel cu cada major por hasi na cas cu nan yiunan prome cu sali celebra nos dia di himno y bandera.
Tur loke bo mester ta palo di sate, un pida carton, lijm y crepe papier den e colornan di nos bandera.
Gos’e hunto cu bo yiu y corda bis’e cu e ta un artista chiquito.
Mas despues, mas idea. Si abo tin, nan ta welkom…


text:
Ai Dios bo a haña un puitu. Masha grasioso, pero kiko awor? Puitu di tur dos nos a yega di tin den kas. Anto pa bo kria un no ta difísil. Solamente bo tin ku tene kuenta ku algun kos.
Sòru pa bo tin un parti será kaminda e otro bestianan no por yega. Esaki por masha bon den dia den bo kura solamente bo mester sòru pa nan tin:
Akseso na sombra. Hinka nan tur anochi paden. Djaka gusta kome puitu i nan ta yag riba nan. Pone un butishi kayente anochi serka e puitunan. Mi tabata buta nan anochi den un kouchi di kachó ku un butishi kayente lora den sèrbètè. E puitunan tabata bai drumi riba e butishi. Mi tabata tapa e puitunan ku un sèrbètè. Asina nan tabata sinti komo si fuera nan ta dushi drumi bou di nan mama. Un kos si bo tin ku paga tinu ta ku e puitunan mester por baha for di e butishi si nan ta deseá esei, sino e ta bira muchu kayente pa nan.
Kuminda
E promé dianan ku mi tabata tin e puitunan mi no tabata sa ki kuminda mi mester duna nan. E puitunan di galiña mi tabata duna e promé dianan aros kushiná, i despues di tempu mi tabata duna nan kuminda di galiña mulá/ ariña pa puitu. E puitunan di patu mi tabata duna un papa di Growena, kuminda di galiña,ku mi a laga muha den awa. Tin dia mi tabata duna e puitunan di galiña bichi, ku mi tabata saka for di kos di sushi (kliko) 😉 ku nan tabata gusta un mundu.
Growena kuminda pa galiña bo por kumpra kasi den tur supermerkado (sigur na Vreugdenhill i Mangusa), ariña pa puitu mi tabata kumpra na “De Dommelse Watermolen”. Si e puitu ta hopi suak, e ora ei kalor i líkido ta masha importante. Poné un butishi banda di dje i traha awa ku suku p’e. Esaki bo por dun’é ku un pipèt òf un angua (sin e angua n’e) i dun’é tiki tiki, gota pa gota na su boka. Si e puitu gana un tiki forsa bo por dun’é kuminda líkido. Brua e ariña pa puitu ku awa òf buska papa pa yu di lora na “petshop”. Esaki bo por laga kore drenta ku hopi koutela den su boka. Tene masha kuidou si pa e no stek òf pa e no haña di mas. Realisá bo mes ku e stoma di un puitu ta masha chikí e no ta mas grandi ku e tòp di bo pink.
Yu di patu i landamentu. Nan gusta landa un mundu i ta hopi leuk pa hasi. Un baki di laba tayo mes ta sufisiente pa e chikínan. Sòru pa bo tin por ehèmpel un piedra den e baki pa asina nan por sosegá ora nan kansa. Keda serka nan. E yunan di patu tin bia bo tin ku duna nan un man pa nan por produsí e vèt ku nan tin riba nan plumanan. E glándula ku ta produsí e vèt ta na final di nan lomba, i komienso di e rabu. Si bo kishiki’é un tiki ku bo dede e patu mes ta bai laba su kurpa. Asina e ta repartí e vèt riba su plumanan pa e no muha ora e ta landa. Para muhá? No ta bon, probablemente ta trata di un para malu òf kansá.
Nos galiña a bira un galiña masha mansu. E tabata gusta sinta riba nos skouder. Galiña ta bestia masha sabí. Galiña tambe bo por train ku e clicker i ku training ku opheto. Nan ta gusta! Patu probablemente tambe solamente mi no a purba nunka ku nan.
©Rescueracao, translation Denice Bezemer.
Like us @ Facebook


text:
Curt Fortin autor di e Regalo di Siman di Buki 2015
Biblioteca Nacional Aruba ta presenta tur aña un buki di regalo nobo pa Festival di Buki pa Mucha. Ta acerca un autor y un ilustrador pa traha riba un publicacion special. E buki aki ta un regalo den cuadro di Festival di Buki pa Mucha cu cada compra di un buki na un di librerianan participante. Tur scol participante lo ricibi un cantidad di e buki aki como regalo. E apertura di FBM ta tuma lugar diabierna dia 30 di october dilanti di biblioteca na Playa.
Pa e aña 2015 a scohe e conocido autor Arubiano Curt Fortin, kende ta biba na Hulanda, pa skirbi e buki cu ta carga e titulo: “Reu....reu...Reuzeslang!”/ Un co...co....colebra grandi! Mariella v/d Beek a ilustra e buki pa mucha y el a wordo traduci na Papiamento door di sra. Lilian Semeleer di Biblioteca Nacional Aruba, conhuntamente cu Olga Orman.
Curt Fortin a nace na Aruba, 27 september 1978. E ta actor di e serienan Hulandes: ‘Onderweg naar Morgen’ y ‘Bon Bini Beach’, presentado di e programa: ‘Top of the Pops’ y un programa di television pa mucha, ‘HoelaHoep ‘. El a forma parti di un banda musical como cantante y pianista. Famia Fortin a imigra pa Hulanda tempo cu Curt tabatin cinco aña di edad. Recientemente Curt Fortin a gana: Hotze de Roosprijs cu e buki, ‘Yakanuko’. Esey ta e premio mas importante cu ta otorga na autornan debutante di buki pa mucha.
Na cuminsamento di september 2015, biblioteca lo tin un conferencia di prensa caminda Curt lo wordo entrevista via ’Skype’ desde Hulanda. E muchanan cu ta bishita biblioteca cu frecuencia lo haya oportunidad di haci Curt pregunta tocante di su buki cu ta cosechando hopi exito na Hulanda. Lema di Festival di Buki pa Mucha (FBM) ta: “Ra ra ra, con por ta? Lesa pa bo sa!”. E tema ta basa riba ciencia y tecnologia.


text:
Diadomingo mainta Mary Joan Foundation tabatin nan “Light up the Path Fun Walk & Run” cu a sali y termina na Plaza Betico Croes. E evento aki ta uno anual cu Mary Joan Foundation ta organisa y Aruba Bank a join nan cu e meta di conscientisa tur hende pa sostene e pashentnan/sobrevivientenan balente di cancer di pecho y tambe a recorda esunnan cu a fayece. Hopi persona a participa na e evento aki unda nan a mustra nan sosten na esunnan cu ta batayando e cancer y a recorda esunnan cu no t’ey mas.
Aruba Bank a conta cu boluntarionan pa yuda na e caminata di Mary Joan Foundation. Hopi participante tabata cana y core, pero tabatin algo ros cu nan. Desde 6:00am e participantenan a cuminsa registra y tabata ansioso pa cuminsa cana.
Pa 7:30am Denise Krosendijk, empleada di Aruba Bank, boluntariamente a duna un sesion di Zumba na e participantenan. Asina aki a termina e mainta, unda cu tur hende a forma parti di e bunita evento aki y a sa di ilumina tur caya den playa. Mary Joan Foundation ta gradici tur e sponsorsnan cu di of otro manera a contribui na e “Light up the Path Fun Walk & Run”.
Mary Joan Foundation ta sigui traha pa sigui conscientisa comunidad di Aruba riba cancer di pecho.


text:
ORANJESTAD (AAN): Cisco, e lider den tecnologia mundial y Digicel, un proveedor di servicio di telecomunicacion cu ta cubri un teritorio grandi den Caribe, a firma un “Caribbean Countries Digitalization Frame Agreement” diseña cu e obhetivo y plan strategico pa acelera e agenda digital y maneho di digitalisacion existente den 26 pais den Caribe y Centro America.
Bao di e “Frame Agreement”, ambos compania lo colabora pa desaroya e vision di digitalisacion pa cada pais den areanan defini pa implementacion y proyecto specifico, manera “Healthcare/Telemedicine”, “Smart Cities” y “Connected Schools”, como tambe pa desaroya un strategia educacional basa riba un “Cisco Networking Academy”. E meta ta pa crea un “pipeline” pa proyectonan pa futuro, cu ta inclui infrastructura “enhancement”. E colaboracion cu Digicel ta afirma e strategia di Cisco pa un compromiso di termino largo.
“Digitalisacion ta e yabi pa desaroyo economico den cualkier pais. Door di e partnership cu Digicel, nos meta ta pa crece den GDP, crea trabaonan nobo y inverti den un innovacion sostenibel di eco-sistema a traves di sector publico y priva den Caribe y Centro America”, asina Alison Gleeson, Presidente di Cisco Americas a duna di conoce. “E colaboracion di Cisco y Digicel lo habri caminda pa crecemento di paisnan den region, posicionando nan mes den prosperidad di termino largo den e Digital Age.”
E Frame Agreement ta diseña dedicacion cooperativo pa identifica obhetivo nacional y problemanan den paisnan pa desaroya iniciativa y facilita innovacion. Cisco lo provee conocemento y sosten a base di e tecnologia central di compania pa Enterprise Networking, Collaboration, Wireless, Datacenter y Software. E acuerdo, esta e desaroyo di un strategia di IT educacional pa implementa na nivel nacional, basa riba e programanan di Cisco Networking Academy.
“Digicel y Cisco ta comparti un meta mutuo di yuda e region bira mas eficiente y competitivo global durante e transformacion digital,” asina Vanessa Slowey, CEO Digicel di Caribe y Central America a expresa. “Digicel lo enfoca riba proyectonan den Caribe cu ta alinea cu e agenda di digitalisacion di Cisco y lo partner pa desaroya e proyectonan aki den paisnan specifico di Caribe pa asina transforma servicio di telecomunicacion y crea solucionnan sostenibel”.
E lista inicial di paisnan scogi ta inclui: Anguilla, Antigua & Barbuda, Aruba, Barbados, Bermuda, Boneiro, British Virgin Islands, Cayman Islands, Corsou, Dominica, El Salvador, French West Indies, Grenada, Guyana, Haiti, Jamaica, Montserrat, Panama, Saint Lucia, St. Kitts & Nevis, St. Vincent & the Grenadines, Surinam, Trinidad & Tobago y Turks & Caicos Islands.
Cisco y Digicel ta partner desde 2009, di cual Digicel ta un rebendedo autorisa di Cisco pa hopi pais den Latino America y region di Caribe. Door di drenta den e Frame Agreement aki, Digicel y Cisco a alinea nan vision pa mehora eficiencia, provee siguridad, proceso di streamlining y a realisa innovacion y competitivo “entrepreneurial” a traves di e region.
Gustavo Sorgente, General Manager di CANSAC, Cisco (CANSAC Central America, Noord Zuid America y Caribe)
“Strategia digitalisacion di Cisco ta un compromiso di termino largo pa un partnership cu liderazgo nacional, industria y academia pa entrega resultadonan mas lihe y mas efectivo. Su obhetivo ta pa acelera e agenda nacional di digitalisacion p’e crecemento di GDP, pa crea trabaonan nobo y inverti den innovacion sostenibel di eco-sistema den sector publico y priva”.
“Cisco ta comprometi pa yuda paisnan acelera nan transformacion digital y nos a desaroya un kader (framework) pa traha cu gobierno, negoshi y academia pa implementa efectivamente iniciativa digitalisa cu ta avansa e desaroyo economico door di crecemento di GDP, creaccion di trabao y inverti den innovacion sostenibel di eco-sistema.”
David D’Oliveira, Group CEO (Caribbean & Central America) – Digicel Business: “Como digitalisacion ta acelera, infrastructura di vanguardia lo crece e GDP di un pais, reduci gastamento y ta crea trabao. E lo permiti gobierno pa extende e alcance y impacto di e servicionan publico door di converti vision den accion. E ta permiti cu gruponan nobo y diferente empresario ta kere cu empresanan cu lo duna e forma na mundo, a la bes ta proporciona mas accesibilidad y oportunidad pa educacion y carera basa riba tecnologia.”
Transformacion digital por yuda sigura cu paisnan bira mas competitivo riba e etapa global. Manera e mundo ta bira mas conecta y digital, teniendo e eco-sistema digital corecto na luga lo ta un rekisito pa logro economico, social y exito politico.”
Como un di e prome proveedor di comunicacion den mundo pa inicia un transformacion di agenda den escala amplio, Digicel ta emociona di a bira partner di Cisco den crea camindanan pa prosperidad di e paisnan den region”.
“Trahando cu Cisco ta un avance den agendanan digital di paisnan den region ta subraya e compromiso di Digicel pa entrega clase mundial e solucion y servicio pa crea resultadonan transformacional”.


text:
For di diahuebs ultimo, dilanti costa y den awanan rond di Aruba, tabatin un control intensive riba tur barco cu tabata yega y sali for di Aruba.
E stationsschip Zr. Ms. Van Amstel, cu ta opera como parti di Guardacosta di Reino den Caribe, hunto cu participacion di Cutter Panter y di otro unidadnan di Guardacosta cu tin su punto di sosten na Aruba, a “bishita” varios embarcacion local como otronan cu tabata yega Aruba, a haci un listracion formal, enbusca di actividadnan illegal cu nan lo por a haci nan mes culpable di esaki.
Mester bisa cu den esaki tambe a participa e unidadnan di Guardacosta, esta a haci uso di e avionnan pa patruya, cu a sali for di Hato, manera e DASH-8 y helicopter AW 139.
Tambe for di e stationsschip e NH-90, e helikopter di Zr. Mr. van Amstel a participa n’e patruye aki.
Durante e accion aki di parti di Guardacosta a participa tambe, Douane, Maritieme Politie, Imigracion y Directie Scheepvaart Aruba.
Durante e accion aki, a drenta informacion cu un sambuyador a bira malo, ora cu e tabata sambuya banda di e rifnan di Barcadera.
Inmediatamente a manda e helicopter di Guardacosta, e AW 139, mientras cu a manda tambe e embarcacion di Maritieme Politie pa bay brinda e asistencia necesario.
Yegando n’e sitio, miembronan di tripulacion di Guardacosta y tambe di Maritieme Politie a subi e boto di e Scol di Sambuya, unda e sambuyador malo tabata.
Abordo a dun’e e prome asistencia y a sali pa Barcadera, unda e sambuyador a ser recibi pa personal di Ambulance pa hib’e Hospital.
Riba e embarcacionnan cu a ser controla, e oficialnan di husticia a haya un arma di candela, cu a ser confisca.
Tur e participantenan n’e accion di lustracion intensivo aki, por mira tras riba un bon cooperacion di e partnernan cu mester sa di tene un control rigoroso riba tur embarcacion, pero tambe riba e personal y nan carga.
E partuye y control intensivonan aki no anuncia, sigur lo continua y haci pa Guardacosta y tur esnan conserni na Aruba, como parti di combatimento di trafico di droga, arma y tambe di personanan ilegal.


text:
Na honor di Dia Internacional di Hende Homber, observa na November, e Comision di Medio Ambiente y Salud na La Cabana Beach Resort & Casino a dicidi di cuminsa un iniciativa nobo na nomber di nan asociadonan masculino. E comision a publica 5 criteria y a pidi e asociadonan di e resort pa nomina nan “Role Model Masculino.” E candidatonan mester a demostra e siguiente actitudnan: Cla pa Asisti, Semper cu un Sonrisa, Profesional, y den general un Role Model na trabou y den nan comunidad. Un cantidad di asociado a wordo escohi como nominado, incluyendo Roland Croes, Housekeeping, Manuel Ramos, Nicolas Gei y Efigenio Dania, Engineering, Johnny Kock y Michael DaCosta, Security y Nixon Castillo, Activities, entre nan. Prome cu nan a anuncia e ganador, un descripcion cortico di loke Dia di Hende Homber ta para pe a wordo comparti cu e nominadonan y e asociadonan presente den e sala di conferencia, durante e evento di Dia di Hende Homber. E Comision di Medio Ambiente & Salud kier a enfoca riba y salud di hende homber y mucha homber riba e dia aki; mehorando relacionnan entre e sexonan; promoviendo igualdad entre e sexonan y poniendo un luz riba role model masculino positivo. Dia di Hende Homber, e Comision di Medio Ambiente y Salud a declara, ta un ocasion pa hende homber por celebra nan logronan y contribucionnan na e comunidad, famia, matrimonio y cuido di much, mientras cu nan ta pone un luz riba e discriminacion cu tin contra nan. Dia di Hende Homber ta un oportunidad pa hende tur caminda mustra bon boluntad y aprecio y celebra e hende hombernan den nan bida, ademas di e servicio cu nan ta duna na nos sociedad, pa e bienestar di tur hende. Mientras cu e nominadonan a warda pa e resultado di e eleccion, nan a wordo sirbi cu un pasaboca delicioso, y nan a ricibi chuculati y streya como parti di un programa di incentivo unda voucher di streya por wordo uza pa haya productonan util. E ganador general cu a wordo eligi pa ricibi e titulo tan codicia di Homber di Aña pa 2014 tabata Nicolas Gei, di Engineering, kende ta un ehempel di e nivel mas halto di un Role Model excepcional pa su famia, e resort y e comunidad di Aruba. Nicolas ta bisa y haci tur cos di su curason. Ademas di voucher di streya, el a ricibi tambe un plakkaat conmemorativo y un certificado di regalo. Un pabien ta bai na tur e nominadonan y e ganador, Nicolas Gei.
International School of Aruba tin su Open Dag
April 8, 2016 0


text:
Tabata diarazon ultimo, cu gerencia di InselAir, encabesa pa su CEO nobo, Gilles Filiatreault a haya ta bon pa acusa Aruba di e falta cu te ainda e avionnan MD di InselAir, ta grounded na Aruba, loke ta ser considera hasta como un boycott contra di InselAir.
Un declaracion masha ridiculo, pasobra si e por a sigui e ultimo desaroyonan, tabata e Secretario di Estado cu ta atende e.o. asunto di Aviacion, Sharon Dijksma a duna di conoce den un conferencia di prensa na Aruba cu lo laga Inspectornan Hulandes bin haci un evaluacion, y mientrastanto e avionnan MD ta keda grounded.
E CEO Gilles Filiatreault a bisa di ta masha desapunta, y cu Aruba ta busca algo pa tene e avionnan di InselAir na tera.
Na Aruba, nos kier p’e avionnan por bula, pasobra mas tempo na tera, ta perdida so e compania lo sufri. Pero si e CEO bin cu declaracionnan asina, siendo cu e mester sa mihor, ta candela e ta benta riba candela.
Nos di AWEMainta, ta lamenta posicion tuma dor di gerencia di InselAir pa tin un pensamento eroneo asina, pero p’esaki nos tin cu culpa Minister di Transporte, Mike de Meza, kende hunto su Director di Aviacion Civil, Edwin Kelly, ta mantene un silencio hermetico y como tal gerencia di InselAir ta kere cu nan por poepoe riba Aruba.
Momento a yega pa nan bin dilanti, y defende e politica di aviacion di Aruba, pero splica tambe kico Hulanda su Inspectornan ta haciendo.
Aruba no tin motibo pa haci dificil, pa te hasta acusa Aruba di ta boycoteando InselAir. Lo contrario, Aruba ta considera InselAir un partner di su turismo.
Pa hasta bisa cu pa motibo di un debe cu InselAir tin cu Gobierno, ta otro motibo pa mantene e avionnan di InselAir na tera. Ridiculo!!!
Ta di spera cu Minister Mike de Meza of Edwin Kelly bin afo, y defende Aruba, pa pone un paro n’ee hendenan cu ta papia un cantidad di disparati, sin wak nan cara den nan propio spiel.
Pero Gilles Filiatreault ta na direccion robez. Dirigi bo mes na Hulanda p/a Sharon Dijksma y puntr’e ki dia nan ta keda cla cu e inspeccionnan pa por release e MD-nan.


text:
Un hende cu ta getrain pa discubri e cualidadnan autentico den un hende, lo sa di biaha ‘ken ta’ y ‘ken no ta.’
‘Sea bo mes’
Sea bo mes, con facil of dificil esaki ta? Ora nos papia di ‘Sea bo mes’ nos ta papia di bo autencidad. Loke di bo ta destaca como cualidad y personalidad. Pa bo haja sa esaki ta importante pa di chikito esunnan cerca di bo, mira bo como un ser cu mester discubri bida ainda. Pues cu bo mester di inspiracion, amor, cuido, pero tambe disciplina y orden y hopi guia. Guia cu ta pone bo mira mundo como un lugar unda bo ta safe y cu ta yuda nos discubri y scoge na un forma conciente, dor di duna tempo, atencion y informacion na nos. Esaki ta educacion conciente y balioso.
Una bes bo bira grandi, hendenan cu topa bo, lo discubri bo autencidad. Y esaki ta un punto cu por yuda bo pa logra bo metanan di bida. Bo no mester ataca otro pa bo luci. Bo grandesa lo luci atrabes di bo birtudnan y bo vishon riba bida. Esakinan ta cualidadnan di un hende madura. Loke hopi biaha ta busca den diferente funcionnan.
Un hende autentico ta para pa su opinion y no tin miedo di expres’e. Importante si ta, e forma con bo ta expresa bo opinion. E no mester ta a base di kibra un otro, pero pa comparti loke bo ta haja cu ta importante y pakico. Un hende cu ta getrain pa discubri e cualidadnan autentico den un hende, lo sa di biaha ‘ken ta’ y ‘ken no ta.’
Sinja bo yiu y otro mucha cu bo conoce con pa ta su mes, dor di ta e miho ehempel pa nan. Exito!
Parlamento no ta un ring di boxeo, e ta un lugar sagrado unda curason di pueblo mester biba y bati como inspiracion…
Mi a lanta 3.03 di madruga cu hopi pensamento y sentimento cu a kibra mi sonjo. Continuamente mi ta wak e wanta cu un parlamentaria a dal su colega parlamentaria na Corsow. Sangra su cara y cana bay manera nada a pasa. Den e silencio di madruga mi ta puntra mi mes den ki mundo nos ta bibando… E organo di mas halto di nos isla ruman, e organo cu tin como tarea pa controla gobierno. E organo cu tin como tarea pa bin cu leynan cu ta defende interesnan di e pueblo cu a vota pa nan. Un grupo di hende cu lo mester tin etica, inspiracion y duna bon ehempel.
Nos islanan chikito tin demasiado retonan pa atende, specialmente ora ta toca e ser humano mas marginal y vulnerabel. Esunnan jama pa trese solucion mester wak con hunto por sali afo, kedando hopi cerca di e hendenan. Pero cerca di berdad, no solamente pa e potret den media. Cerca pa scucha e bos di pueblo, su deseonan, su sonjonan cu no ta haja contesta, ni realisacion. A bira tempo pa bin cu solucionnan cu ta eleva e calidad di bida di cada ciudadano. Bin cu educacion y informacion pa hasi nos cada un mas inteligente, mas independiente di politica.
Cada hende ta un mundo y tin nan propio agenda pa hasi loke nan ta hasi. Pero, si nos wak rond den mundo, mi ta haja e impreshon cu nos ta hopi confundi. Na lugar di busca mas cercania y union pa traha hunto na e situacionnan dificil cu nos ta mira tur rond mundo, hendenan cu poder di autoridad parse di ta busca solucionnan den division y violencia.
E ora, por ta cu e hendenan cu tin un otro vision di bida tin e tarea pa bin dilanti? Un vision dirigi riba crea lasonan di union pa hunto sobrebibi tormentanan cu por asota nos islanan chikito…?!
Parlamento no ta un ring di boxeo, e ta un lugar sagrado unda curason di pueblo mester biba y bati como inspiracion…
Mi no kier perde speransa den mi Aruba, dushi Tera, e isla cu a mira mi nace. E isla cu a inspirami pa pensa cu un dia nos por TA e ehempel di ‘un isla felis’.
Un hoben Canades, studiante di medicina na Aruba ta sali pa gosa y ta haja su morto a base di un discushon y golpi dor di e security di un nightclub. Na Aruba, mi dushi Tera. Un ehempel mas di violencia cu ta birando normal riba nos isla chikito? Kico nos lo conclui si nos analisa e bida nocturno riba nos isla? Nos ta tende e mesun tipo di reaccionnan ora algo similar pasa. ‘Hopi erg’. ‘Esaki no por’. ‘Castigo pisa mester cay’. Tur esaki, sin investiga si na nos isla chikito podise tin demasiado libertinaje den bida nocturno. Nos kier imita paisnan grandi sin mira si nos tin e infrastructura, mentalidad, regulacion, disciplina y etica di trabou necesario. Poder ta un cos peligroso ora e no ta sostene pa norma, balornan y reglanan cu ta pone tambe limitacionnan con leu un hende por jega cu su autoridad. Cu e cosnan aki ta pasa den paisnan grandi tambe? Sigur! E ora nos por puntra nos mes ‘unda nos kier bay cu nos progreso na Aruba?’. Puntra nos mes ‘kico nos ta considera normal’, ‘ki actitudnan nos ta dispuesto pa acepta y kico no’. ‘Con hopi nos kier inverti den training di comunicacion y enteraccion humano (people skills) di e hendenan cu nos ta tuma na trabou.
E nivel di servicio na Aruba no semper ta cuadra cu e imagen cu nos tin den exterior. E amabilidad y cariñosidad di e hendenan cu ta brinda servicio hopi biaha no ta esun cu a hasi Aruba famoso. Cheap labor, falta di training y crisis mundial sigur ta hunga un rol. Tur esaki lo keda mescos si nos no cuminsa pensa na un nivel mas cosmopolitano, pero manteniendo e karakter local. Un nivel cu por a evita e caso lamentable aki. Podise ta bon pa nos pensa cu excesonan di violencia lo por stop ora hendenan ta haja mas satisfaccion den nan trabou.
Ta mas sabi pa nos stimula un actitud cu nos t’ey pa sirbi otro, pa ta cordial cu otro. Ta sabi tambe pa sa mas di e poder di pensamento, cu ta sinja nos cu cos bon lo atrae mas cos bon. Nos lo no stop violencia cu un actitud di mas rigides. E hendenan cu tin poder, con chikito cu e por ta, lo tuma poder den nan man ora nan ta haja esaki necesario. Esaki ta e ley di selva, e instinto humano ora un sociedad no a sinja su hendenan pa biba segun balornan humano eleva. ‘No reaciona, pero entermedia pa situacionnan no escala’. Imagina bo un sociedad unda ta incentiva y duna ehempelnan noble. Unda ta educa y guia e hende pa e bira na prome lugar un bon ser humano. ‘Trata cada hende, manera abo kier ser trata’. ‘Imagina bo cu e tabata bo yiu, con bo lo a sinti?’. Esaki ta empatia of afinidad cu bo prohimo. Mi no kier perde speransa den mi Aruba, dushi Tera, e isla cu a mira mi nace. E isla cu a inspirami pa pensa cu un dia nos por TA e ehempel di ‘un isla felis’.
Si un partido ta keda den contacto cu su pueblo, no ta importa con chikito e por ta awe. E contacto aki por hasi’e grandi pa e proximo eleccion. Historia di Aruba mes a mustra nos cu partidonan cu awe ta chikito, den pasado tabata esunnan grandi. Y esunnan cu awe ta grandi a jega di ta esunnan chikito di pasado.
Majan Aruba ta bay vota pa su representantenan den Parlamento, e organo mas halto di nos pais. E partido cu haja mas voto tin e prome mandato pa forma un gobierno. Si esaki no logra, loke por sosode den cada democracia, e partido ta entrega e mandato bek na Gobernador y lo sigi pa e proximo partido cu tin mas tanto voto.
Nos por a mira un energia y creatividad hopi grandi den e campanja cu majan lo ta tras di lomba. Eigenlijk cada partido merece pa gana y asina mustra nan afinidad cu e pais cu asina tanto nan ta stima.
Ki ora cada partido ta gana? Ora nan no laga e temporada di campanja ta nan focus y periodo di comunicacion cu pueblo. Un partido ta grandi den su esencia ora e ta tene bienestar general di pueblo den cada decishon y prioridad cu e tuma. E rais y curason di un pais ta su hendenan. Si e pueblo ta progresa den su derechonan fundamental, e pais tambe ta progresa. Si e pueblo ta crece den su balor propio y amor pa su pais a base di e maneho di e gobierno y parlamento, esaki ta combini tur hende. E ta combini tambe tur partido.
Si un partido ta keda den contacto cu su pueblo, no ta importa con chikito e por ta awe. E contacto aki por hasi’e grandi pa e proximo eleccion. Historia di Aruba mes a mustra nos cu partidonan cu awe ta chikito, den pasado tabata esunnan grandi. Y esunnan cu awe ta grandi a jega di ta esunnan chikito di pasado.
Tin un dicho cu ta bisa ‘Conoce bo pasado, pa bo por scoge bo futuro’.
Bo voto ta un derecho, pero tambe un deber sagrado… e escogencia mester ta pa bienestar di Aruba, nos dushi pida baranca, nos Aruba Dushi Tera…
Tur momento den bida ta un momento di escogencia. Mi ta corda cu na un momento cu mi mester a tuma un decision determinante, un amigo a bisa mi algo cu semper a keda graba den mi mente.
Esta: ‘Corda cu tur loke un otro hende hasi bo, ta abo mes ta permiti pa sosode’. Pasobra como un ser humano bo tin e libertad pa scoge con pa reaciona riba cualkier asunto. Si un hende bisa bo un palabra pisa bo por scoge pa rabia of pa keda den bo propio balor sin sinti ningun ofensa. Y aki a cuminsa un proceso largo pa los mi mes di situacionnan indesea den mi bida.
Esaki ta momentonan cu nos tur ta haja nos mes aden den bida. Y nos tin cu scoge. Hopi biaha nos ta scoge sin pensa profundo riba e cosnan di balor di berdad. Kico e consecuencia di loke mi ta scoge ta pa mi mes, pa mi famia y mi pais? Kico e consecuancia lo ta aki 5, 10 of 20 anja? Bay paden un rato y reflecciona riba kico ta bo norma y balornan. Y laga esakinan ta e guia den loke bo ta scoge cada momento.
Bo por cambia bo mes dor di ta mas critico y observativo cu bo mes. Tambe pa decisionnan cu ta regarda bo famia y henter un comunidad. Gran parti di Mundo ta den un crisis di norma y balornan. Tin ora mi ta puntra mi mes si nos tin un les di sinja di e situacion aki.
Nos cada un por cuminsa hasi e diferencia….AWOR… ora nos scoge pa cosnan cu ta cuadra cu nos norma y balornan di mas halto den bida…
Hopi trustu, kruel, lamentabel i bergonsoso e horibel asesinato di Sr. Helmin Wiels. Ta duna miedu, miedu di nos mes hendenan. Nos komunidat ta manera kos ku a bira siegu. Siegu i ignorante. Siegu pa òrden, siegu pa komprenshon i siegu pa positivismo. Hasta siegu pa e amor ku nos tin ku praktiká pa traha riba e futuro pa nos yunan, pa nos mes, i pa nos pais.
Ta asesina sr. Helmin Wiels cruelmente mientras e ta bay cumpra un soppi. Hopi hende ta den shock. Cosnan cu nos no ta spera mas den nos mundo civilisa. Y toch, nos mundo ta jen di violencia. Nos mundo ta jen di bondad tambe. Unda pa busca e solucion?
Hopi trustu, kruel, lamentabel i bergonsoso e horibel asesinato di Sr. Helmin Wiels. Ta duna miedu, miedu di nos mes hendenan.
Nos komunidat ta manera kos ku a bira siegu. Siegu i ignorante. Siegu pa òrden, siegu pa komprenshon i siegu pa positivismo. Hasta siegu pa e amor ku nos tin ku praktiká pa traha riba e futuro pa nos yunan, pa nos mes, i pa nos pais.
E loke ku nos ta eksperensiando ta un futuro sin amor. Un futuro ku lo yega i desaroyá ku odio-propio.(en bes di amor-propio i amor pa nos pais)
Un emoshon di odio asina lo kaba ku bo, kimabo manera un pida karbon kayente. Ademas e emoshon aki lo lo no destruí bo so, e lo destruí bo komunidat kompleto.
Odio ta kousando hopi problema den mundu, i riba nos pida baranka Korsou tambe, pero te ainda mi no a ripará ku odio a resolvé niun di nos problemanan na drechi.
Tin biaha nos ta kere ku odio ta e arma pa ataká otronan. Pero odio ta un kuchú di dos banda, i e malu ku nos hasi na otro, nos ta hasi’e na nos mes , i sin duda na nos komunidat.
A yega ora pa nos para ketu i reflekshoná riba kon nos tin ku bai traha riba nos komunidat.
Mi komunidat ta mi famiya, e komunidat di e maestro(a)nan òf esnan den enseñansa ta nan alumnonan, e komunidat di esnan enkargá den deporte ta nan atletanan, komo doño òf lider di un empresa bo komunidat ta bo empleadonan. Siña nan i dunanan e ehèmpel kon pa ta un dushi hende, siña nan balor i normanan. I abo komo lider siña bo mes e kosnan aki promé.
Ban kuminsa awor i no laga pa aki un par di aña nos tin ku bisa KU NOS TABATA dushi hende.
Mi ta spera ku e siman aki nos por reflekshoná riba bondat i AMOR i ku lo reina pas duradero na Korsou.
Danki Robert pa permiti nos usa bo refleccion. Ohala cu hopi hende les’e y comparti’e bou nan amigonan. Y mas cu tur cos bib’e y bir’e! ~ Comprondiendo Bida
E caso liga na e articulo ‘Pèrdida di señorita no ta nifiká ku tabatin relashon seksual’, publica maart 31, 2013. Tristo pa lesa con poco balor palabra y pruebanan medico di un mucha parse di por tin den corte, den e caso aki na Corsow.
Fuente: Notisia 360
WILLEMSTAD – Despues ku den korte di promé instansha e pareha Oomen a haña kastigunan di 5 aña i 12 luna, respektivamente, e siman aki Korte di Apelashon, Prokurador General a pidi apénas 3 luna pa e hòmber i ‘vrijspraak’ pa su kasá. Konsiderando ku den promé instansha asta Ministeiro Públiko a pidi 8 i 3 aña pa nan, por bisa ku loke a pidi awor ta práksikamente nada. I no keda sorprendí si nan sali kompletamente liber dje akusashon. Si mester bai tras di e loke ku a bin dilanti den korte, anto e kriatura(nan) a pasa periodonan largu di trouma i doló, si tuma na konsiderashon ku ta trata di un hòmber ku kurpa korpulento i klaramente un persona ku ta aparentá di ta hopi brutu i e muchanan apénas 12 aña di edat. E loke ku a keda deskribí ta un abusu total, esta e kriatura muhé, mester a hasi sèks oral, masturbá e hòmber i tambe soportá sèks vaginal ku el a deklará tabata hasi hopi doló kada bes ku esei tuma lugá. E promé biaha e kriatura a deklará ku el a keda den sanger. E hòmber na vários okashon a trata di penetrá anal, pero esei no tabata bai i e kriatura tabata grita i yora i rebeldia kontra di e intento anal. E echo ku e tata mes tabata pasa e kriatura aki e asina yamá ‘prikpil’ o sea angua pa no sali na estado, el a bisa e mucha ku si e tene sèks anal e ora ei e ta evitá di pasa angua. Esta den un intento pa e kriatura soportá e sèks anal i evitá pasa angua. Tin indikashon ku e hòmber a kometé e mesun abusu seksual ku otronan o sea a intentá kontra di muchanan ku ta pasa algun dia serka nan. Na un okashon e mama a habri porta i haña su kasá den ful akshon ku e kriatura.
Ora e yu kriatura rebeldia i no ke hasi sèks, e hòmber ta lag’é drumi sin paña abou den kamber den èrko sin laken pa e tapa. Durante tratamentu dje kaso aki den Hof e pareha a trata di konvensé korte di tur manera ku tin dje muchanan ta rebelde, ku nan tin influensha riba otro, i e motibu ku a pasa prikpil ta pasobra esun kriatura ei ta bai kaya i ta kana hopi ku otro mucha hombernan. Prokurador General a duna di konosé ku e no ta mira pruebanan konvinsente i komo tal a pidi apénas 3 luna pa e homber mientras ku su kasa lo ta liber di persekushon penal. Korte lo dikta sentensia dia 16 di aprel.
Si tabata yiu di e dokter of e hues, e diagnostico lo tabata mescos? Mi ta puntra mi mes si e diagnostico aki por ta basa riba informacion cientifico y ken por duna informacion di esaki. Lesa pa bo mes y husga si esaki ta husto.
Pèrdida di señorita no ta nifiká ku tabatin relashon seksual
Fuente: noticia 360
WILLEMSTAD.- E defensa di pareha Oomen, den e kaso aki abogadonan mr. Bokkes i mr. Blonk, a basa su mes pa gran parti riba rapòrtnan di dòkter i konklushonnan ku por a saka a base dje rapòrtnan aki. Den e kaso aki por ehèmpel, e víktima prinsipal R. a ser kontrolá dor di un ginekólogo i esaki a konstatá ku R. su vagina ta den tal estado ku por konkluí ku e tabatin un penetrashon (6 uur) ku no ta algu resien. Banda dje echo ku esaki ta laga espasio pa penetrashon, tambe t’asina ku e echo ku e no ta señorita mas no tur biaha mester nifiká ku tabatin penetrashon. E lo por a surgi di un òf otro forma, p.e. dor di kore kabai, sierto movementunan den gimnasia.
Segun mr. Blonk, datonan médiko hopi biaha inhustamente ta ser mirá komo señalnan di abusu seksual. Un persona/mucha por tin skeer chikí rondó di su anus, klèpnan vaginal ku ya ta tira afó, òf matris ku tin skeer chikí. Ningun di e señalnan aki nesesariamente ta síntomanan di abusu seksual. No opstante esaki nan sa okashoná pániko, sigur si un profeshonal ku no ta spesialisá den leshon ta konfirmá e sospecho di abusu, manera den e kaso aki. Ta p’esei ta masha importante pa e diagnóstiko ser verifiká. Ta p’esei ta bon pa e síntomanan ser deskribí kuidadosamente i preferiblemente nan ser fotografiá. Tambe ta nesesario pa dòkternan argumentá nan diagnóstiko. I den esaki segun mr. Blonk, Ministerio Públiko a faya. Por sierto, dr. Moses no a laga espasio pa a duna un ‘second opinion’ dor di otro profeshonalnan.
Echo ta ku e hobensita no ta señorita mas, pero no por bisa ku ta Marco Oomen tabata e kulpabel. Tabatin e sospecho fuerte kaba ku R. tabata seksualmente aktivo, i esei mes tabata e motibu dikon famia Oomen a disidí di dun’é un ‘prikpil’ riba rekomendashon di nan dòkter di kas. Di kontestanan ku R. a duna na polis por konkluí ku e tabata seksualmetne aktivo na Surnam.
Es mas, segun abogado Blonk na òktober 2012 dr. J. Capello, kende ta un eksperto riba tereno aki, a ser skuchá na hues komisario. Den e kaso aki dr. Capello a duna di konosé ku no por konkluí sin mas ku si un mucha a pèrdè su señorita, ku den su kaso lo tabatin penetrashon. Den su splikashon el a mustra ku den ginekologia tin un termino ku yama ‘paalverwonding’, ku por surgi komo konsekuensha di un trouma dor di esfuersonan físiko serka un mucha muhé. Den e kaso por pensa riba entre otro korementu di kabai, turnen òf práktika di kualke otro deporte. Uso di tampon tambe por kousa un trouma asina.
Segun e abogado, den kaso di otro víktima S., anteriormente su mayornan no tabata kere loke e ta bisa, pero diripiente nan a kere su historia despues di dos aña ku nan a bin sa di deklarashon di e otro muchanan. S. a yega di bisa su mama ku Marco lo a abusá di dje, pero e mama nunka a entregá keho, presisamente pa motibu ku S. ta gaña hopi. Si pone deklarashonnan di e diferente testigunan banda di otro, por mira ku tin kontradikshonnan grandi.
E abogado a konkluí ku, teniendo kuenta ku konklushon di ekspertonan den kasonan aki, i teniendo kuenta e kontradikshonnan ku tin den deklarashon di testigunan, e ta kere ku su kliente, Marco Oomen mester ser deklará liber di tur persekushon penal


text:
ORANJESTAD (AAN): Temporada di Cena di Pasco ta den full swing. Pero bo ta tene cuenta cu loke bo ta come?
Den un entrevista cu docter Wilmar Salazar, di Departamento di Salud Publico ta bisa ta bon pa nos sa kico nos ta come specialmente den fin di aña.
Si bo ta laga un cuminda durante cierto tempo afo, e posibilidad di contamina cu bacterianan of cu algun otro microorganismo ta presente. Mester tene cuenta cu esey, ora e ta den frigidaire, ora di sak’e, come den un tempo prudencial, di 20 pa 30 minuut. Y come menos vet.
Esaki, segun e dokter, ta algo dificil, pero mester haci’e. No ta solamente malesanan door di cuminda contamina, pero mester tene cuenta cu malesanan cronico. Un presion halto, problema di sangramento celebral, ataca di curason. Tene esaki na consideracion y no bebe hopi alcohol, pero haci esaki den un modo modera. Corda cu durante e tempo ey, tin hopi accidente di trafico. Asina ta, percura pa no bebe ora cu ta core auto.
Pa loke ta cuminda, ora cu tin brote, no tipico di Departamento di Salud Publico, ta hopi importante pa malesa contagioso y pa Departamento di Higiena. Importante ta notificacion. SI hospital ta wak cu frecuentemente hende nan ta bira malo pa motibo di cierto cuminda.
E ora ann mester laga e Departamento di Malesa Contagioso, haci investigacion di cual ta e cuminda cu a causa esaki. Sin no tin notificacion, Departamento di Salud Publico seccion di Malesa Contagioso no por actua lihe, segun Dr. Salazar. Esaki ta pa evita cu mas hende ta bira malo.
Mester tene na cuenta, cu intoxicacion cu cuminda, tambe por resulta fatal.


text:
Mi nomber ta Zobaida Baroud y aproximadamente 20 aña pasa mi a muda for di hermana isla Bonaire pa Aruba. Desde mi yegada aki na Aruba mi a lanta mi propio negoshi mirando cu comercio ta den sanger di mi famia. Despues di tin mi propio negoshi mi a dicidi
YMCA Aruba ta anuncia su e inicio di su un programa nobo dirigi na mucha y hoben, esta “Kids & Youth in the kitchen”. E programa akinan ta encera diferente les di cushinamento pa mucha y hoben di un edad di 4 pa 15 aña.
E proyecto di “Kids & Youth
Den e caso di IBIS Huez Comisario den casonan penal di Corte den Prome Instancia di Aruba, a duna ordo pa alarga detencion di e sospechosonan Paul F.T. Croes y su chofer, Roque Aparicio cu 60 dia, riba peticion di Fiscal di Husticia.
Huez Comisario a tuma e decision ey, pasobra
Dialuna anochi den un sala completamente yen, e homber y muhernan balente cu pa lunanan largo a bin ta campañando fuertemente pa partido POR a reuni cu candidatonan durante un reunion di Conseho di Partido extraordinario.
A reina un ambiente yen di energia y positivismo durante e reunion unda a resalta
Ultimo dianan Militar y Polisnan na St. Maarten lo pone un fin n’e actonan di ladronsia cu a tuma ta tuma lugar na St. Maarten, despues di pasada di Irma. Un cantidad incalcula di persona, a keda deteni caba. Debi na falta di capacidad di encarcela nan, esnan cu no
Ayera tardi Prome Minister Mike Eman y Minister Mike de Meza a sali pa St. Maarten pa un bishita relampago, sigur di 24 ora, despues cu e mes kier pone su mes na altura di daño causa dor di orcan Irma.
Tambe nan a bay cu algun Polis y a hiba
Deporte ta wordo domina dor di dirigentenan masculino. Historicamente nan ta carga tur liderazgo den e mundo di deporte. Si nos mira nos organisacionnan deportivo aki na Aruba tambe hende homber ta dominante. Mundialmente nos como hende muher ta keda atras, sea cu no ta brinda oportunidad na nos of
Durante diferente weekend Hospital a tene training di mudamento cu e nursenan, pa prepara nan bon pa dia cu muda p’e edificio nobo. Cada piso ta preparando nan mes bon p’asina dia cu e fecha pa cuminsa cu mudamento yega, tur cos por cana bon.
Un di e cambionan cu lo
Di acuerdo cu Gobernador Boekhoudt, cu lo yuda combati pobresa mas ainda
Di un manera excepcional, Gobierno di Aruba a presenta un concepto di presupuesto pa aña 2017 cu un deficit di 0.5% di GDP. Esaki ta di acuerdo cu e normanan acorda den e ley di supervision financiero temporal.
E ta
Meta ta pa tin e desaroyo di continuacion
Universidad di Aruba a tene nan di 29 edicion di apertura aña academico y tabatin hopi tension pa motibo cu e ta ceremonial, di cual tabata un momento formal.
Glen Thode, Rector di Universidad di Aruba, a splica cu nan tabatin e deseo pa


text:
ORANJESTAD (AAN)—- Gana un biahe pa New York incluyendo hotel, un weekend stay na Renaissance Aruba Resort & Casino y diferente otro premio mas den e ‘Shop & Win’ di Renaissance Mall. Experencia di Pasco y Fin di Aña cu cada paseo di compra! Pa cada compra di 50 florin entre 16 pa 31 di december ta ricibi un coupon cu lo dunabo chens di gana diferente premio fantastico e fin di aña aki.
Den transcurso di 2017, Renaissance Mall a mantene su posicion como e mall cu mas variacion di marca y definitivamente esun cu Aruba gusta. No ta un secreto cu e Arubiano gusta paña di bon calidad y di marcanan superior. E Pasco aki ta malcriabo mes!
Presenta bo recibo di compra na e promo booth den Renaissance Mall y cambia esaki pa un coupon. Dia 3 di januari proximo lo saca e ganadornan cu lo tin chens di gana diferente premio atractivo. Entre nan, un cena pa dos persona na L.G. Smith’s Steak & Chophouse, lunch pa dos persona na Aquarius Restaurant, cena pa dos persona na Fresco Restaurant, un Royal Romance na Okeanos Spa, un Gift Certificate di $100 y manera ya anuncia un biahe pa New York incluyendo hotel y un weekendstay na Renaissance Aruba Resort & Casino. Wow!
E Shop & Win di Renaissance Mall semper tabata un gran faborito y e aña aki no ta un excepcion. Cu mas di 60 establecimento, restaurant y café, Renaissance Mall ta haci di bo experencia di compras e fin di aña aki uno realmente excitante. Establecimentonan ta habri di dialuna pa diasabra for di 10’or di mainta pa 7’or di anochi. Durante di e fin di aña aki lo ta habri riba 17, 24, 26 i 31 di december for di 10’or di mainta pa 2’or di merdia tambe. Happy Shopping!


text:
Despues cu dia 13 di october 1949 tres miembro di AVP a vota hunto cu Da Costa Gomez di NVP pa e Interim Regeling y cu nan a laga e lucha di e 2147 firmantenan pa Separacion cay, nada, pero net nada mas a sosode riba tereno estatal.
Hecho ta cu despues di 1949 e lidernan di AVP no a papia mas di Separacion, corda pa nan por a lucha y sacrifica pa logra e ideal aki. E tempo ey e lucha di AVP cu nan tabata yama “Lucha Arubano” tabata basa pa gran parti riba un politica discriminatorio caminda nan tabata agita contra tur e hendenan cu a bin for di exterior, mescos cu nan a haci tempo cu nan a busca firma pa peticion pa Separacion, esta e lista di 2147 firmantenan.
Segregacion
Esaki siguramente a conduci na segregacion den nos pueblo y cual no a yuda crea un consciensia den un pueblo cu mester ta uni pa logra su idealnan. Ta p’esey historia mes ta mustra cu durante e periodo di 1949-1971 ningun documento, carta, mocion, peticion of encuesta, por ser encontra, corda cu lo por tabatin un referendum, manifestacion of conferencia di mesa rondo caminda AVP lo por a vocifera nan deseo pa Aruba haya su Status Aparte.
Alavez ambos lider di AVP a fayece den e epoca ey, esta Henny Eman na 1957 y Shon A Eman na 1967. Hecho ta cu durante e periodo di 1954 te cu 1967 partido PPA so tabata den Gobierno y nan a traha na amplia e base economico, apesar cu e instrumentonan pa por desaroya nos economia tabata den man di Gobierno di Antiyas.
Union y libertad
Dia 9 di februari 1971 a ser funda bao liderazgo di Betico Croes e partido MEP cu su meta principal tabata pa trece husticia social, unda e ser humano ta central y alavez pa trece claridad riba tereno estatal, unda Aruba lo mester ta un pais autonomo den Reino Hulandes.
Pa por logra esaki mester a caba primeramente cu e division y segregacion den pueblo y trece union entre tur esnan cu ta biba riba e pida baranca aki. Na varios ocasion Betico a declara cu tur esnan cu a nace aki y otronan cu a bin Aruba y haci e isla aki nan hogar y cu ta traha y stima e isla aki ta Arubiano. Ta den e cuadro aki dia 16 di maart 1976 nos himno nacional “Aruba dushi tera” y nos bandera a ser acepta den Eilandsraad di Aruba y pa cual partido AVP a vota contra e simbolonan aki di union y libertad. Sin wordo demoralisa pa cu esaki partido MEP a lucha den gobierno insular y Gobierno Central pa e dia di 18 di maart ser reconoci oficialmente como nos Dia Nacional, nos Dia di Himno y Bandera.
Politica partidista
Semper desde 1976 nos pueblo a keda celebra e dia aki na grandi, pasobra e himno y bandera no ta di un partido politico, pero di henter e pueblo Arubano. No mester lubida cu AVP desde 1976 nunca a celebra e fecha di 18 di maart, pasobra esaki ta rebiba momentonan amargo den nan historia politico. Tambe nunca nan tabata presente dia 18 di maart na e ceremonia protocolar riba Plaza Libertador Betico Croes, esta e antes yama Plaza Libertad. Hecho ta cu mester a warda te cu 1986 cu AVP a drenta gobierno, pa e ora ey numa nan bin cu nan storia falsifica di 18 maart, ignorando completamente nos simbolonan di himno y bandera. AVP kier converti nos dia oficial di 18 maart den un dia pa haci politica partidista
Sin duda cu e wega politico aki ta rebiba momentonan tristo den historia di nos pueblo, unda cu 2147 persona a vota pa Separacion y nan a ser hinca hunto cu e pueblo den e 12-8 di Antiyas. Finalmente e cadena di 12-8 den apenas 15 aña (1971-1986) a ser rementa for di otro dor di nos inolvidabel lider y estadista Betico Croes.


text:
Un noticia cu AweMainta a ricibi ayera ta mustra cu e talentoso Vince Irie ta un di e nomidanan pa e prestioso Drone Awards 2017 di Hulanda.
E nominacionnan pa Drone Awards 2017 a bira conoce ayera. E aña’ki videonan renombra tin chens pa gana e prestigioso premio aki, reparti den
E siman aki ta uno culminante y esun dim as dificil den e fase di negociacion pa yega na un Gobierno nobo pa Aruba.
Aunke cu pafo tur cos ta mustra “koek en ei”, paden tin hopi problema cu lo no wordo admiti door di ningun banda.
MEP internamente ainda tin problema
Diasabra anochi algo pasa di 10:30 Team di Aresto di Polis a drenta un cas na Caya Butishi, caminda nan a detene un persona.
Motibo tabata cu e habitante di e cas aki tabata causa hopi molester, dor di toca radio duro.
Parce cu Polis a hala su atencion na varios ocasion,
Diasabra den oranan di madruga Flex Team tabata pasando den e dicho caya aki y ta nota algun persona actuando basta sospechoso.
E agentenan no a confia esaki y a baha pa haci un control, pa haya sa kico ta pasando.
Pa nan “sorpresa” nan ta bin haya un tas. E tas
Fin di siman pasa partido RAIZ a reacciona riba un comunicado di MEP caminda nos partido, a base di un carta di Departamento di Finansa dirigi na informador, a trece padilanti cu e presupuesto 2018 di pais Aruba lo bay tin un deficit financiero di 195 miyon florin. RAIZ a
E resultado di eleccion democratico, di dia 22 di september 2017, a duna e partidonan MOVIMIENTO ELECTORAL DI PUEBLO (MEP), PUEBLO ORGUYOSO Y RESPETA (POR) y RED DEMOCRATICO (RED) un mayoria total di 12 asiento den Parlamento di Aruba. Diaranzon 1 di november, nos a marca historia ora cu na
Recientemente tabatin hopi critica riba Facebook relaciona cu e matanan cu ta wordo poni riba Green Corridor. E critica tabata pasobra a pone cadushi y aloe enbes di mata di fruta. Esaki tin su motibonan y a wordo splica door di Swinda Dijkhoff, kende ta lider di e proyecto Green
E problema di fluho di awa na Pos Chiquito tambe ta algo cu Alex Amalvi, kende ta gerente di e proyecto di Green Corridor pa e compania Caribbean Infrastructure Company (CIC), como tambe parti di e ekipo di ODINSA.
Den e ultimo yobida tabatin awa cu a keda para y cual
Durante fin di siman a tuma lugar e edicion di aña 2017 di Love Festival.
Durante e 3 dianan e publico a disfruta di un propuesta musical hopi varia y cu hopi atraccion.
Aki tin un bista grafico di e ambiente cu a reina durante e Love Festival 2017
Potret cortesia di clickonaruba.com
Stichting WeConnect a organisa riba diasabra 4 di november e encuentro ‘WeConnect Works’, cu ta un mercado di cupo di trabou y un sistema di comparti informacion na Den Haag. Central den e evento aki tabata e conexion, di un banda, studiante y profesionalnan hoben di Corsou, Aruba, Boneiro, Sint